hotchpotch/miracl-hf-unified huggingface dataset:
সনৎকুমার ভাদুড়ী
সনৎকুমার ভাদুড়ী একজন বিখ্যাত বাঙালি জাদুকর এবং সাহিত্যিক ।
তিনি কলকাতার বিদ্যাসাগর কলেজে পড়াশোনা করেছিলেন । ১৯৩০ খ্রিস্টাব্দে থেকে তিনি জাদুর খেলা দেখাতে আরম্ভ করেন এবং ১৯৩৭ খ্রিস্টাব্দে তিনি পেশাদার জাদুকর হিসাবে কর্মজীবন আরম্ভ করেন । তিনি ১৯৪০ খ্রিস্টাব্দে উইজার্ড ক্লাবের সদস্যপদ পান ও ১৯৪৪-৪৫ খ্রিস্টাব্দে ক্লাবের সভাপতি নির্বাচিত হয়েছিলেন ।
তাঁর দেখানো বিখ্যাত খেলাগুলির ভিতরে ছিল আগুনের উপর দিয়ে হাঁটা, বিষ পান করা ও জীবন্ত সমাধিতে কয়েকদিন থাকা । তাঁর জাদু নাটক "অজন্তা" কলকাতায় অভিনীত হয়েছিল । নিজের আবিষ্কৃত কিছু খেলাও তাঁর প্রদর্শনীতে থাকত । তাঁর স্ত্রী মঞ্জুদেবীর সাথে দলবল নিয়ে ভারতের নানা জায়গায় খেলা দেখিয়েছেন । তিনি যোশীমঠের বাবা বৈদ্যনাথ গিরির শিষ্য ছিলেন ।
সনৎকুমার ভাদুড়ী তিনটি ভাষায় গল্প ও কবিতা লিখেছিলেন ।
সুধাংশু সিং দেও
সুধাংশু সিং দেও (জন্ম্: ১৯২৭ - মৃত্যু: ২০ জুলাই ২০০১) (ইংরেজি: Sudhanshu Singh Deo) একজন বিখ্যাত ভারতীয় ছৌ-নৃত্য শিল্পী ।
সুধাংশু সিং দেও ঝাড়খন্ডের নিবাসী । তিনি বারো বছর বয়স থেকে ছৌ নাচ শিখতে আরম্ভ করেন । পরবর্তী কালে তিনি "রয়্যাল স্কুল অফ ছৌ ডান্স" -এর ডিন নিযুক্ত হন । তিনি ছৌ নাচকে জনপ্রিয় করার জন্য সারাজীবন চেষ্টা করেছেন ।
১৯৬৮ খ্রিস্টাব্দে তিনি সঙ্গীত নাটক আকাদেমি পুরস্কার পান । ১৯৯১ খ্রিস্টাব্দে ভারতের রাষ্ট্রপতি তাঁকে পদ্মশ্রী সম্মানে ভূষিত করেন ।
এম্পায়ার অব দ্য সান (চলচ্চিত্র)
এম্পায়ার অফ দ্য সান (ইংরেজি ভাষায়: Empire of the Sun) ১৯৮৭ সালে প্রকাশিত একটি মহাকাব্যিক চলচ্চিত্র। ইংরেজি ভাষার এই চলচ্চিত্রটি পরিচালনা করেছেন স্টিভেন স্পিলবার্গ। বিভিন্ন চরিত্রে অভিনয় করেছেন ক্রিস্টিয়ান বেইল, জন ম্যালকোভিচ এবং মিরান্ডা রিচার্ডসন। এটি নির্মিত হয়েছে একই নামের একটি উপন্যাস থেকে যার লেখক হলেন জে জি ব্যালার্ড। উপন্যাস অবলম্বনে চিত্রনাট্য রচনা করেছেন টম স্টপার্ড এবং Menno Meyjes। এটি সমালোচকদের প্রশংসা পেয়েছে এবং ছয়টি ক্ষেত্রে একাডেমি পুরস্কারের মনোনয়ন লাভ করেছিল। তিনটি ক্ষেত্রে (চিত্রগ্রহণ, সঙ্গীত এবং শব্দ) বাফটা পুরস্কার জিতে নেয় ছবিটি।
প্রধান চরিত্রে ভাল অভিনয় করার জন্য ন্যাশনাল বোর্ড অফ রিভিউ ক্রিশ্চিয়ান বেলকে "কিশোর অভিনেতা হিসেবে সেরা কৃতিত্বের" পুরস্কার প্রদান করে। মজার বিষয় হল, এম্পায়ার অফ দ্য সানে বেইলের অভিনয়কে পুরস্কৃত করার জন্যই সেবারের মত প্রথম এই ক্ষেত্রটি যোগ করা হয়েছিল। চলচ্চিত্রের কাহিনী লেখক ব্যালার্ডের আত্মজীবনী থেকে নেয়া। প্রধান চরিত্রের নাম ছিল "জেমস গ্রাহাম" যা ব্যালার্ডের প্রথম এবং মধ্য নামকে নির্দেশ করে। লেখকের পুরো নাম "জেমস গ্রাহাম ব্যালার্ড"।জিমের জাপানী বন্ধু গুলিকাহত হবার পর জিম বলে,
I learned a new word today. Atom bomb. It was like a white light in the sky. Like God taking a photograph. I saw it. I can bring everyone back.
এম্পায়ার অফ দ্য সান
এম্পায়ার অফ দ্য সান ব্রিটিশ ঔপন্যাসিক জে জি ব্যালার্ড রচিত একটি ইংরেজি উপন্যাস। দ্বিতীয় বিশ্বযুদ্ধকালীন সময়ে এক জাপানী ইন্টার্নমেন্ট ক্যাম্পে লেখকের জীবনাচারের সাথে কিছুটা কল্পনা মিশিয়ে রচিত হয়েছে উপন্যাসটি। এই উপন্যাস থেকে একটি চলচ্চিত্র নির্মিত হয়েছে যার নাম একই অর্থাৎ এম্পায়ার অফ দ্য সান। চলচ্চিত্রটি পরিচালনা করেছেন স্টিভেন স্পিলবার্গ।
জে জি ব্যালার্ড
জেমস গ্রাহাম ব্যালার্ড (ইংরেজি ভাষায়: James Graham Ballard) (জন্ম: ১৫ই নভেম্বর, ১৯৩০) একজন ব্রিটিশ লেখক। তিনি বিজ্ঞান কল্পকাহিনীর নবতরঙ্গের অন্যতম ব্যক্তিত্ব। তার জন্ম হয়েছিল চীনের সাংহাইয়ে। তিনি সবচেয়ে বেশী পরিচিতি পেয়েছেন তার বিতর্কিত উপন্যাস "ক্র্যাশ" এবং আত্মজীবনীমূলক উপন্যাস এম্পায়ার অফ দ্য সান-এর জন্য। এম্পায়ার অফ দ্য সান থেকে চলচ্চিত্র নির্মাণ করেছিলেন স্টিভেন স্পিলবার্গ।
মঞ্জুষ দাশগুপ্ত
মঞ্জুষ দাশগুপ্ত (জন্ম: ১৩ আগস্ট ১৯৪২ - মৃত্যু: ১৯ জানুয়ারি ২০০৩) (ইংরেজি: Manjush Dashgupta) একজন বিখ্যাত বাঙালি কবি ।
মঞ্জুষ দাশগুপ্তের আদি নিবাস বর্তমান বাংলাদেশের চট্টগ্রামের কর্ণফুলি দাসপাড়ায় । তাঁর বাবার নাম ধীরেন্দ্রবিজয় দাশগুপ্ত এবং মা কনকলতা দাশগুপ্ত । 
মাত্র পাঁচ বছর বয়েসেই তাঁকে জন্মভিটে ছেড়ে মেদিনীপুরে এসে বসবাস করতে হয় । তাঁর পড়াশোনা আরম্ভ হয় মেদিনীপুর কলেজিয়েট স্কুলে । এরপর কলকাতা বিশ্ববিদ্যালয় থেকে অর্থনীতিতে এমএ পাস করেন ।
মঞ্জুষ দাশগুপ্তের ১৪-১৫ বছর বয়েসে প্রথম কবিতা প্রকাশিত হয় ভারতবর্ষ পত্রিকায় । তিনি কবিতার সাথে সাথে প্রবন্ধ, উপন্যাস এবং ছোটদের জন্য ছড়াও লিখেছেন । তাঁর প্রকাশিত বইয়ের সংখ্যা ৪০টির মতো । তাঁর রচিত উল্লেখযোগ্য বই হল "প্রথম দিনের সূর্য", "অন্য বনভূমি", "স্বর্গ থেকে টেলিফোন", "ভালোবাসা যখন প্রবাসে", "আগুনের ডানা", "ভালো আছো ভালোবাসা" প্রভৃতি ।
চলচ্চিত্রের ধরণ
চলচ্চিত্র তত্ত্বে ধরণ হল চলচ্চিত্রের শ্রেণীকরণের প্রথম এবং প্রধান উপায়। যে বিষয়বস্তুর প্রেক্ষিতে চলচ্চিত্রের বর্ণনাক্রম নির্ধারিত হয় সেই প্রক্ষিত দ্বারাই ধরণকে সংজ্ঞায়িত করা হয়। বিষয়বস্তু, পরিপ্রেক্ষিত, পটভূমি আর অবস্থানের উপর ভিত্তি করে যেকোন সাহিত্য মাধ্যমেরই ধরন নির্দিষ্ট করা যায়। চলচ্চিত্রেরও এরকম কিছু ধরণ রয়েছে যাদেরকে ইংরেজিতে "জেনার" (genre) বলে। এই ধরণগুলো মূলত সাধারণীকরণের মাধ্যমে করা হয়। ধরণ দিয়ে একটি চলচ্চিত্রকে সম্পূর্ণ ব্যাখ্যা করা সম্ভব নয়। একটি চলচ্চিত্র আবার একাধিক ধরণের মধ্যে পড়তে পারে। জনপ্রিয় কিছু ধরণের মধ্যে রয়েছে হরর, রোমাঞ্চ, অ্যাকশন, থ্রিলার, ঐতিহাসিক, মহাকাব্যিক, রূপকথা, অপরাধ, কমেডি ইত্যাদি।
সাধারণত তিন রকমভাবে চলচ্চিত্রের ধরণসমূহ ঠিক করা হয়: সেটিং, মুড এবং ফরম্যাট। চলচ্চিত্রের অবস্থান বা লোকেশন দ্বারা সেটিংকে বোঝানো হয়। পুরো চলচ্চিত্র জুড়ে যে আবেগকে প্রাধান্য দেয়া হয়েছে তার মাধ্যমে ভাবকে সংজ্ঞায়িত করা হয়। চলচ্চিত্রটি নির্দিষ্ট ধরণের প্রযুক্তি বা যন্ত্রপাতি ব্যবহার করে তৈরি হতে পারে বা নির্দিষ্ট কোনভাবে উপস্থাপিত হতে পারে, একে বলে ফরম্যাট বা ম্যানার।
এখানে সুপরিচিত এবং জনপ্রিয় কিছু ধরণ উল্লেখ করা হল। এগুলো আবার উপধরণে বিভক্ত করা হয়। অথবা দুইটি ধরণ মিলে হাইব্রিড ধরন তৈরি করতে পারে।
পিক্সেল
পিক্সেল () বলতে কোন গ্রাফিক ছবির ক্ষুদ্রতম অংশ বা বিন্দুকে বোঝায়। পিক্সেলের হিসাব থেকে ছবি বিষয়ক যাবতীয় কাজ করা হয়। বর্তমানে বহুল ব্যবহৃত ডিজিটাল ক্যামেরার কারণে এই পিক্সেল শব্দটি খুব বেশি উচ্চারন হচ্ছে। ১.৩ মেগা পিক্সেল মানে ১ ৩০০ ০০০ পিক্সেল এর সমন্বয়ে তৈরি হওয়া ছবি। যেহেতু ডিজিটালি ছবির মাপ থাকে ৪:৩ সুতরাং ১.৩ মেগা পিক্সেলের ছবি তে ১২৮০ x ৯৮০ এই রেশিওতে পিক্সেল থাকবে।
এটি ছবির ক্ষুদ্রতম একক যার অভ্যন্তরে আর কোন ভগ্নাংশ নেই;অর্থাৎ পিক্সেল ছবির অতি ক্ষুদ্র অংশের প্রতিনিধিত্ব করে।প্রত্যেক পিক্সেলের নিজস্ব অবস্থান বা খুঁজে পাওয়ার ঠিকানা রয়েছে বলা যায়।কারণ পিক্সেলের অবস্থান নির্দিষ্ট স্থানাংকের সাথে সম্পর্কযুক্ত।কারণ পিক্সেল সাধারণত দ্বি-মাত্রিক তলে সাজানো থাকে এবং ডট বা চারকোণা আকৃ্তির হয় যার প্রতিটি অবস্থানের আলাদা স্থানাংক(co-ordinate) থাকে। প্রত্যেক পিক্সেল মূল ছবির একটি নমুনা;পিক্সেল যত ছোট হয় তা তত বেশি নির্ভূলভাবে একটি ছবির প্রতিনিধিত্ব করে।
পিক্সলের প্রাবল্য (intensity) একটি চলরাশি। রঙিন ছবির প্রতিটি পিক্সেলে রঙ সম্পর্কিত তিন বা চারটি চলকের মান থাকতে পারে। লাল-সবুজ-নীল কিংবা সায়ান-ম্যাজেন্টা-হলুদ-কালো।
মেগা পিক্সেল ডিজিটাল ছবির গুণাগুণ বর্ণনার একক। মেগা = ১০০০,০০০ আর পিক্সেল হল রেজুলেশনের একক। ৮০০x৬০০ (৪৮০০০০=০.৪৮ মে. পি.)পিক্সেল মানে ঐ ছবিতে প্রতি ইঞ্চিতে অনুভুমিক ভাবে ৮০০ এবং লম্ব ভাবে ৬০০ পিক্সেল আছে।মেগাপিক্সেল শব্দটি কোন ছবিতে পিক্সেলের সংখ্যার জন্যই কেবল ব্যবহার করা হয় না।এটি ডিজিট্যাল ক্যামেরার ছবির ক্ষুদ্রতম উপাদান( sensor element)এর সংখ্যা ব্যক্ত করতে অথবা ডিজিট্যাল ছবির প্রদর্শনকারী একক (display elements of digital displays)প্রকাশ করতে ব্যবহৃত হয়। উদাহরণস্বরূপ,২০৪৮×১৫৩৬ ক্ষুদ্রতম উপাদানের সমন্বয়ে ছবি তৈরি করতে পারে এমন ক্যামেরাকে সাধারণভাবে বলা হয় "৩.১ মেগাপিক্সেল" (২০৪৮ × ১৫৩৬ = ৩,১৪৫,৭২৮)।মেগাপিক্সেল সাধারণভাবে ক্যামেরার যোগ্যতা পরিমাপক হিসেবে বিবেচনা করা হয়,যদিও অন্যান্য বিভিন্ন বিষয় ক্যামেরার গুনমান নির্ধারণ করে।পিক্সেল হিসাব করা হয় ২ টি রেসুলেশন এর গুনফল কে ১০^৬ দিয়ে ভাগ করে দশমিক এর পরের সংখ্যা পর্যন্ত নেয়া হয়।
অধিকাংশ ডিজিট্যাল ক্যামেরার সংবেদী পর্দাতে সারি সারি রং-এর প্যাটার্ন করা থাকে যেখানে লাল, সবুজ ও নীল বর্ণ, বেয়ার ফিলটার ব্যবস্থার(Bayer filter) মাধ্যমে মোজাইক করে সুসজ্জায়ন করা হয়। ফলে কোন নির্দিষ্ট পিক্সেল একটি একক প্রাথমিক রং-এর তীব্রতাই কেবল ধারণ করতে পারে।
গোষ্ঠ পাল
গোষ্ঠ পাল (জন্ম: ২০ আগস্ট ১৮৯৬ - মৃত্যু: ৮ এপ্রিল ১৯৭৬) (ইংরেজি: Gostha Pal) একজন বিখ্যাত বাঙালি ফুটবল খেলোয়াড় । রক্ষনে খেলার জন্য খ্যাতিলাভ করেছিলেন । দৈনিক ইংলিশম্যান তাঁকে "চিনের প্রাচীর" উপাধিতে ভূষিত করেছিল ।
গোষ্ঠ পালের আদি বাস ছিল বর্তমান বাংলাদেশের ফরিদপুরে । তিনি ছোটবেলা থেকেই ফুটবল খেলা আরম্ভ করেছিলেন । ১৯০৭ থেকে ১৯১৩ খ্রিস্টাব্দ পর্যন্ত তিনি কলকাতার কুমারটুলি ক্লাবে খেলেছিলেন । মোহনবাগানের খেলোয়াড় রাজেন সেনের সাহায্যে তিনি ১৯১২ খ্রিস্টাব্দে মোহনবাগান দলে যোগ দেন । এর আগের বছরই মোহনবাগান বিদেশীদের হারিয়ে আইএফএ শিল্ড জয় করেছিল ।
১৯১৩ খ্রিস্টাব্দে মোহনবাগানের হয়ে তিনি প্রথম খেলেন । এরপর ২৩ বছর ধরে মোহনবাগানের হয়ে তিনি খেলেন । তিনি খেলতেন রাইট ব্যাক পজিসনে । খেলার সময় বুটপরা ইউরোপিয়ান খেলোয়াড়দের তিন খালি পায়ে খেলে প্রতিরোধ করতেন । ভারতীয় দল নিয়ে ১৯৩৩ খ্রিস্টাব্দে তিনি সিংহলে (বর্তমান শ্রীলঙ্কা) যান । পরের বছর দক্ষিণ আফ্রিকায় ভারতীয় ফুটবল অ্যাসোসিয়েসনের অধিনায়ক নির্বাচিত হবার পরেও তিনি আঘাতের কারণে যেতে পারেন নি । তিনি হকি খেলাতেও দক্ষ ছিলেন এবং ক্রিকেট এবং টেনিসও খেলতেন । ১৯৩৫ খ্রিস্টাব্দে তিনি অবসর গ্রহণ করেন ।
১৯৬২ খ্রিস্টাব্দে গোষ্ঠ পাল ভারত সরকার দ্বারা পদ্মশ্রী উপাধিতে ভূষিত হন । তিনি ছিলেন প্রথম ফুটবল খেলোয়াড় যিনি পদ্মশ্রী উপাধি পেয়েছিলেন । মোহনবাগান ক্লাব ২০০৪ খ্রিস্টাব্দে তাঁকে মরনোত্তর মোহনবাগান রত্ন দিয়েছিল । কলকাতায় তাঁর নামে একটি রাস্তা "গোষ্ঠ পাল সরণি" আছে । এবং এই রাস্তায় তাঁর একটি মূর্তি স্থাপন করা হয়েছে । মোহনবাগান ক্লাবের ভিতরে তাঁর নামে একটি সংগ্রহশালা গোষ্ঠ পাল সংগ্রহশালা তৈরি হয়েছে । তাঁর উপর ডাকটিকিটও প্রকাশিত হয়েছে ।
চুনী গোস্বামী
চুনী গোস্বামী (জন্ম: ১৫ জানুয়ারি ১৯৩৮) (ইংরেজি: Chuni Goswami) একজন বিখ্যাত বাঙালি ফুটবল খেলোয়াড়। তিনি ভারতের জাতীয় দলেও খেলেছেন। ক্রিকেটার হিসেবেও তিনি সফল ছিলেন। বাংলা দলের হয়ে রনজি ট্রফি তে প্রতিনিধিত্ব করেছিলেন তিনি।
চুনী গোস্বামী বর্তমান বাংলাদেশের কিশোরগঞ্জে জন্মগ্রহণ করেন। তাঁর আসল নাম সুবিমল গোস্বামী।
তিনি ১৯৪৬ থেকে ১৯৫৪ খ্রিস্টাব্দ পর্যন্ত মোহনবাগানের জুনিয়র দলে খেলেন। ভারতীয় ফুটবলার বলাইদাস চট্টোপাধ্যায় ও বাঘা সোমকে কোচ হিসেবে পান তিনি। এরপর ১৯৫৪ থেকে ১৯৬৮ অবধি মোহনবাগানের মূল দলে খেলেন। তিনি মূলত স্ট্রাইকার পজিসনে খেলতেন। তিনি ১৯৬০ থেকে ১৯৬৪ খ্রিস্টাব্দ অবধি মোহনবাগানের অধিনায়ক ছিলেন। এই সময়ে মোহনবাগান ডুরান্ড কাপ সহ বহু প্রতিযোগিতায় ভাল ফল করেছিল। তাঁর ফুটবল জীবনের সবথকে বড় কৃতিত্ব ভারতের অধিনায়ক হিসাবে ১৯৬২ খ্রিস্টাব্দে জাকার্তায় এশিয়ান গেমসের সোনা জয়। ফাইনালে ভারত দক্ষিণ কোরিয়াকে ২-১ গোলে পরাস্ত করেছিল। গোলদুটি করেছিলেন পি কে ব্যানার্জী এবং জার্নেল সিং। এছাড়া তিনি অধিনায়ক হিসাবে তেল আভিভে এশিয়া কাপের রৌপ্য পদক জয় করেছিলেন।
ফুটবল খেলা থেকে অবসর নেওয়ার পরে তিনি ক্রিকেট খেলায় মনোনিবেশ করেন এবং রঞ্জি ট্রফিতে তিনি বাংলার অধিনায়কত্ব করেন। তিনি দুবার রঞ্জি ট্রফির ফাইনাল খেলেছিলেন। তিনি ডানহাতি ব্যাটসম্যান ছিলেন এবং ডানহাতে মিডিয়াম পেস বল করতেন। তিনি ৪৬টি প্রথম শ্রেণীর ক্রিকেট ম্যাচ খেলে একটি সেঞ্চুরি সহ ১৫৯২ রান করেছিলেন। তিনি বল করে ৪৭টি উইকেটও নিয়েছিলেন।
১৯৬৩ খ্রিস্টাব্দে চুনী গোস্বামী অর্জুন পুরস্কার এবং ১৯৮৩ খ্রিস্টাব্দে পদ্মশ্রী পুরস্কার পেয়েছিলেন। ২০০৫ সালে তিনি মোহনবাগান রত্ন পান।
স্বত্বপত্র
বাণিজ্য বাজারে স্বত্বপত্র () বলতে বিভিন্ন আর্থিক হাতিয়ার যেমন সম্ভার, যৌথ তহবিল, সসীম দায়বদ্ধ অংশীদারী, স্থাবর সম্পত্তি বিনিয়োগ ট্রাস্ট, ইত্যাদির জন্য একটি হিসাবের একক।
স্বত্বপত্র থেকে প্রাপ্ত আয়কে লভ্যাংশ বলে। যিনি স্বত্বপত্র অধিকারে রাখেন তাঁকে বলা হয় অংশপত্র মালিক।
কোন কোম্পানির মূলধনকে সসীম সংখ্যক সমান ভাগে ভাগ করার পর একেকটি ভাগকে স্বত্বাংশ বলা হয় এবং স্বত্বাংশের মালিকারা স্বরূপ প্রদত্ব দলিলকে বলা হয় একেকটি স্বত্বপত্র। স্বত্বপত্র মালিক এর মাধ্যমে কোম্পানির লভ্যাংশের একটি অংশ এবং কোম্পানি বিলুপ্তির বিশেষ ক্ষেত্রে কোম্পানির মূল্যের একটি অংশের অধিকারপ্রাপ্ত হন।
স্বত্বপত্র ভোটবিশিষ্ট (voting) বা ভোটহীন (non-voting) হতে পারে। ভোটভিত্তিক স্বত্বপত্রের মালিকে পরিচালকদের বোর্ডে এবং কর্পোরেট নীতিমালার ওপরে ভোট দিতে পারেন। এই ভোটাধিকার অনেক সময় স্বত্বপত্রের বাজার মূল্যকে প্রভাবিত করে। ভোটবিশিষ্ট স্বত্বপত্র প্রথম শ্রেণীর (class A)এবং ভোটহীন অংশপত্র দ্বিতীয় শ্রেণীর (class B) স্বত্বপত্র নামেও পরিচিত।
ব্রিটিশ ইংরেজি ভাষায় স্বত্বপত্রের পরিভাষা হল "Share"। শব্দটির বহুবচন রূপ shares দিয়ে সম্ভার বা স্টককে বোঝানো বর্তমানে বহুল প্রচলিত। এতটাই প্রচলিত যে shares বললে মানুষ stock-ই বোঝে।
চারুচন্দ্র কলেজ
চারুচন্দ্র কলেজ কলকাতার এক কলেজ। এই শিক্ষা প্রতিষ্ঠানটিতে স্নাতক পর্যায়ে পড়ানো হয়। কলেজটি কলকাতা বিশ্ববিদ্যালয়ের অধীনস্থ।
বিধাননগর কলেজ
বিধান নগর কলেজ কলকাতার এক কলেজ। এই শিক্ষা প্রতিষ্ঠানটিতে স্নাতক পর্যায়ে পড়ানো হয়। কলেজটি পশ্চিমবঙ্গ রাষ্ট্রীয় বিশ্ববিদ্যালয় অধীনস্থ।
এ কলেজে পশ্চিমবঙ্গ রাষ্ট্রীয় বিশ্ববিদ্যালয় এর অধীনে ৩ বছর মেয়াদি স্নাতক কোর্স ও স্নাকোত্তর কোর্স চালূ আছে।
বিদ্যাসাগর কলেজ
বিদ্যাসাগর কলেজ ভারতের কলকাতার একটি উচ্চ শিক্ষা প্রতিষ্ঠান। এই শিক্ষা প্রতিষ্ঠানটিতে স্নাতক পর্যায়ে পড়ানো হয়। কলেজটি কলকাতা বিশ্ববিদ্যালয়ের অধীনস্থ।
তৎকালীন ভারতের রাজধানী শহর কলিকাতার অন্যতম শ্রেষ্ঠ শিক্ষা প্রতিষ্ঠান হিসাবে আত্মপ্রকাশ করেছিল আজকের বিদ্যাসাগর কলেজ । 1872 সালে পন্ডিত ঈশ্বরচন্দ্র বিদ্যাসাগর কর্তৃক প্রতিষ্ঠিত হয় দেশের অন্যতম প্রথম এই বেসরকারি কলেজটি, এর নাম ছিল মেট্রোপলিটন ইন্সটিটিউশন 1917 খ্রিস্টাব্দে এটি বিদ্যাসাগর কলেজ নামে আত্মপ্রকাশ করে যদিও কলেজের মাঝেই মেট্রোপলিটন ইনস্টিটিউশন নামে উচ্চমাধ্যমিক স্কুলটি একই ভাবে আজও শিক্ষা প্রদান করে চলেছে
বিহারীলাল কলেজ ফর হোম অ্যান্ড সোসাল সায়েন্স
বিহারীলাল কলেজ ফর হোম অ্যান্ড সোসাল সায়েন্স কলকাতার এক কলেজ। এই শিক্ষা প্রতিষ্ঠানটিতে স্নাতক পর্যায়ে পড়ানো হয়। কলেজটি কলকাতা বিশ্ববিদ্যালয়ের অধীনস্থ।
ভবানীপুর এডুকেশন সোসাইটি
ভবানীপুর এডুকেশন সোসাইটি কলকাতার এক কলেজ। এই শিক্ষা প্রতিষ্ঠানটিতে স্নাতক পর্যায়ে পড়ানো হয়। কলেজটি কলকাতা বিশ্ববিদ্যালয়ের অধীনস্থ।
ভিক্টোরিয়া ইনস্টিটিউশন
ভিক্টোরিয়া ইনস্টিটিউশন কলকাতার এক কলেজ। এই শিক্ষা প্রতিষ্ঠানটিতে স্নাতক পর্যায়ে পড়ানো হয়। কলেজটি কলকাতা বিশ্ববিদ্যালয়ের অধীনস্থ।
মহারাজা শ্রীশচন্দ্র কলেজ
মহারাজা শ্রীশচন্দ্র কলেজ কলকাতার একটি কলেজ। এই শিক্ষা প্রতিষ্ঠানটিতে স্নাতক পর্যায়ে পড়ানো হয়। কলেজটি কলকাতা বিশ্ববিদ্যালয়ের অধীনস্থ।
শ্রীশচন্দ্র কলেজটি ১৯৬৪ সালে প্রতিষ্ঠিত হয়। শ্যামবাজারের মহারাজ শ্রীশচন্দ্র নন্দী তার পিতা মহারাজা মনীন্দ্রচন্দ্র নন্দীর নামে একটি পুরোনো বাড়িতে শিক্ষা প্রতিষ্ঠান গড়ে তোলেন ১৯৪১ সালে। পরবর্তী কালে সেই শিক্ষা প্রতিষ্ঠানটি তিনটি কলেজের আকার নেয়। একই স্থানে মহারানী কাশীশ্বরী দেবী কলেজ (প্রভাতি বিভাগ), মহারাজা মনীন্দ্রচন্দ্র কলেজ (দিবা বিভাগ) ও মহারাজা শ্রীশ চন্দ্র কলেজ (সান্ধ্য বিভাগ) গড়ে ওঠে।
নিউ আলিপুর কলেজ
নিউ আলিপুর কলেজ হল ভারতের পশ্চিমবঙ্গ রাজ্যের কলকাতা শহরের নিউ আলিপুর অঞ্চলে অবস্থিত একটি সরকারি স্নাতক মহাবিদ্যালয়। এই মহাবিদ্যালয়টি ১৯৬৩ সালে প্রতিষ্ঠিত এবং কলকাতা বিশ্ববিদ্যালয় কর্তৃক অনুমোদিত।
নিউ আলিপুর কলেজ বিশ্ববিদ্যালয় মঞ্জুরি কমিশন কর্তৃক স্বীকৃত। সাম্প্রতিক কালে, ন্যাশানাল অ্যাসেসমেন্ট অ্যান্ড অ্যাক্রেডিটেশন কাউন্সিল (ন্যাক) এই মহাবিদ্যালয়টিকে খ+ শ্রেণিতে উন্নীত করেছে।
ভারতের প্রধানমন্ত্রী
ভারতের প্রধানমন্ত্রী, ভারতের সংবিধান অনুযায়ী সরকারের প্রধান, মন্ত্রিপরিষদের প্রধান এবং রাষ্ট্রপতির প্রধান উপদেষ্টা তথা সংসদে সংখ্যাগরিষ্ঠ দলের নেতা।
== ভারতের রাজ
নী
তি ==* Interim - It is debatable whether Mr. Gulzari Lal Nanda was a Prime Minister or an Acting Prime Minister. The constitution does not have a position of acting Prime Minister. Mr. Nanda was sworn in as the Prime Minister of India. In contrast, the constitution provides for an acting President who discharges the duties of a President. Hence, constitutional experts and historians now agree that Mr. Nanda is the second Prime Minister of India.
ভিক্টোরিয়া মেমোরিয়াল হল
ভিক্টোরিয়া মেমোরিয়াল হল বা ভিক্টোরিয়া স্মৃতিসৌধ পশ্চিমবঙ্গের কলকাতায় অবস্থিত মহারানি ভিক্টোরিয়ার একটি স্মৃতিসৌধ। উল্লেখ্য, ভিক্টোরিয়া ভারতসম্রাজ্ঞী উপাধির অধিকারী ছিলেন। আগাগোড়া শ্বেত পাথরের তৈরি ইংল্যান্ডেশ্বরী মহারানি ভিক্টোরিয়ার নামাঙ্কিত এই স্মৃতিসৌধটি বর্তমানে একটি জাতীয় প্রদর্শনীশালা জাদুঘর এবং কলকাতার অন্যতম গুরুত্বপূর্ণ পর্যটন আকর্ষণ।
বেলফাস্ট সিটি হলের স্থাপত্যশৈলীর আদলে ভিক্টোরিয়া স্মৃতিসৌধের নকশা প্রস্তুত করেন স্যার উইলিয়াম এমারসন। প্রথমে তাঁকে ইতালীয় রেনেসাঁ স্থাপত্যশৈলীতে স্মৃতিসৌধের নকশা প্রস্তুত করতে বলা হলেও, তিনি শুধুমাত্র ইউরোপীয় স্থাপত্যশৈলীর প্রয়োগের বিরোধিতা করেন এবং ইন্দো-সারাসেনিক শৈলীর সঙ্গে মুঘল উপাদান যুক্ত করে মূল সৌধের নকশা প্রস্তুত করেন। ভিনসেন্ট এসচ ছিলেন এই সৌধের অধীক্ষক স্থপতি। সৌধ-সংলগ্ন বাগানটির নকশা প্রস্তুত করেছিলেন লর্ড রেডেসডেল ও স্যার জন প্রেইন। কলকাতার মার্টিন অ্যান্ড কোম্পানি সংস্থার ওপর নির্মাণকার্যের দায়িত্ব অর্পিত হয়েছিল।
ভিক্টোরিয়া স্মৃতিসৌধের উত্তর দিকে অবস্থিত কুইন্স ওয়ে, ডান্সিং ফাউন্টেন, তারপর বিস্তীর্ণ ব্রিগেড প্যারেড ময়দান; দক্ষিণে আচার্য জগদীশচন্দ্র বোস রোড এবং তারপর সেঠ সুখলাল কারনানি ওরফে পিজি হাসপাতাল; পূর্বে কলকাতার বিখ্যাত সেন্ট পলস্ ক্যাথিড্রাল গির্জা, বিড়লা তারামণ্ডল, আকাদেমি অব ফাইন আর্টস্ এবং রবীন্দ্র সদন; আর পশ্চিমে কলকাতা রেসকোর্স ময়দান। স্মৃতিসোধ ভবনের উত্তর এবং দক্ষিণ দু-দিকেই বিশাল ফটক। উত্তর ফটক থেকে ভবন পর্যন্ত চওড়া রাস্তার দু-দিকে দুই প্রকাণ্ড জলাধার একাধারে পরিবেশের ভারসাম্য রক্ষা করে এবং সঙ্গে সঙ্গে প্রদর্শনের মনোরম শোভা বর্ধন করে। যে দৃশ্য চাক্ষুষ করে অথবা লেন্সবন্দি করে সব বয়সের প্রেমিকপ্রেমিকা-ই রীতিমতো নস্টালজিক হয়ে যায়! সুরম্য উদ্যান পরিবেষ্টিত বড়ো বড়ো গাছের কাণ্ডের খোপে খোপে অসংখ্য নবীন প্রেমীযুগলের অবস্থানে গোধূলিতে মৌনমুখরতার আবেশ পাওয়া যায় আজো! শ্বেতপাথরে নির্মিত সুবৃহৎ ভিক্টোরিয়া স্মৃতিসৌধের নির্মাণকার্য শুরু হয় ১৯০৬ খ্রিস্টাব্দে। সৌধটির উদ্বোধন হয় ১৯২১ খ্রিস্টাব্দে। সৌধের সর্বোচ্চ গম্বুজে বিউগল-ধারিণী বিজয়দূতীর একটি কালো ব্রোঞ্জমূর্তি রয়েছে। বায়ুপ্রবাহ শক্তিশালী হলে বল-বিয়ারিং যুক্ত একটি পাদপীঠের উপর স্থাপিত মূর্তিটি হাওয়ামোরগের কাজ করে। আই আই ই এস টি-প্রাক্তনী এ সি মিত্র ভিক্টোরিয়ার নির্মাণপ্রকল্পের কার্যনির্বাহী বাস্তুকার। এক উচ্চ পর্যায়ের পরিবেশ বিজ্ঞানীমহলের অভিমত হল, কলকাতার দূষণের ফলে ভিক্টোরিয়া স্মৃতিসৌধের সাদা পাথরে মলিনতার ছোঁয়া লাগছে। এই দূষণ থেকে শতাব্দীপ্রাচীন সৌধকে রক্ষা করাটা খুবই জরুরি; কেননা, ভিক্টোরিয়া স্মৃতিসৌধ কলকাতার গর্বের প্রতীকরূপে বিশ্বের অঙ্গনে প্রতিভাত!
কিশোরীমোহন বাগচী
কিশোরীমোহন বাগচী (জন্ম: ১২৭৩ বঙ্গাব্দ - মৃত্যু: ১৩৩০ বঙ্গাব্দ) (ইংরেজি: Kishorimohan Bagchi) একজন বাঙালি শিল্পদ্যোগী এবং ব্যবসায়ী। তিনি ছিলেন প্রসিদ্ধ পি. এম. বাগচী অ্যান্ড কোম্পানির প্রতিষ্ঠাতা।
তাঁর জন্ম হয়েছিল একটি দরিদ্র পরিবারে। তাঁর পিতার নাম নাম প্যারিমোহন বাগচী।
কিশোরী মোহন বাগচী বিদ্যালয়ের পড়াশোনা শেষ করে নতুন ব্যবসার উপায় উদ্ভাবনে আত্মনিয়োগ করেন। তিনি বিদেশী লেখার কালির রমরমা দেখে স্বদেশী কালি উদ্ভাবনের জন্য দৃঢ়প্রতিজ্ঞ হন এবং বিদেশী কালির মত কিন্তু দামে সস্তা কালি আবিষ্কারে সমর্থ হন। প্রতিষ্ঠিত কালির ব্যবসায়ীদের সাথে প্রতিযোগিতায় তাঁকে অনেক বাধাবিঘ্নের সম্মুখীন হতে হয়েছিল। তবে ধীরে ধীরে তিনি সরকার, রেলওয়ে এবং বিভিন্ন স্বায়ত্বশাসনাধীন প্রতিষ্ঠানগুলিতে তিনি কালি সরবরাহ করতে সমর্থ হন। কালির ব্যবসায়ে প্রভৃত অর্থ লাভ করার পর তিনি নিজের ব্যবসা আরো প্রসারিত করেন এবং শীলমোহর, রবারস্ট্যাম্প, পঞ্জিকা, পুষ্পসার প্রভৃতির ব্যবসা আরম্ভ করে এবং "পঞ্জিকা প্রকাশনা" করে উন্নতি লাভ করেন।
কিশোরী মোহন খুব পিতৃভক্ত ছিলেন এবং পিতার স্মরণে তিনি নিজের ব্যবসা প্রতিষ্ঠানের নাম পি.এম.বাগচী কম্পানি রাখেন।
১৩৩০ বঙ্গাব্দে ৫৭ বছর বয়সে কিশোরী মোহন বাগচীর মৃত্যু হয়।
কিরণ সেন
কিরণ সেন (জন্ম: ১২৯৮ (?) বঙ্গাব্দ - মৃত্যু: ৯ চৈত্র ১৩৭০ বঙ্গাব্দ) (ইংরেজি: Kiran Sen) একজন বিখ্যাত চক্ষু চিকিৎসক ।
তিনি বিদেশ থেকে এফ.আর.সি.এস উপাধি অর্জন করে চক্ষু চিকিৎসক হিসাবে কলকাতার বিভিন্ন মেডিকেল কলেজের সাথে যুক্ত ছিলেন । ১৯৫৭ খ্রিস্টাব্দে মেডিকেল কলেজের ইম্যারিট্যাস্ প্রফেসর নিযুক্ত হয়েছিলেন । তাঁর প্রচেষ্টাতেই চক্ষু সংক্রান্ত গবেষণাকেন্দ্র "ইনস্টিটিউট অফ অফ‌্‌থ্যালমোলজি" গঠিত হয়েছিল । তিনি এই বিভাগের প্রথম পরিচালক ছিলেন ।
তিনি "ইন্ডিয়ান অ্যাকাডেমি অফ মেডিকেল সায়েন্সের" ফেলো এবং "চিত্তরঞ্জন সেবাসদনের" সম্পাদকের দায়িত্ব পালন করেছিলেন ।
ইউরির রাত্র
ইউরির রাত্র (Yuri's Night) ১৯৬১ সালের ১২ই এপ্রিল তারিখে মহাকাশে প্রথম মানুষ ইউরি গ্যাগারিনের যাত্রা এবং ১২ই এপ্রিল ১৯৮১ সালে মহাকাশে প্রথম স্পেশ সাটল প্রেরণকে স্মরণ করতে প্রতি বছর ১২ই এপ্রিল আন্তর্জাতিক ভাবে পালিত একটি দিন। ২০০৪ সালে বিশ্বের প্রায় ৩৪টি দেশে ৭৫টি আলাদা অনষ্ঠান আয়োজিত হয়।
সেচ
সেচ হল জমিতে ফসল ফলানোর জন্য কৃত্রিমভাবে মাটিতে পানি দেওয়ার ব্যবস্থা। স্বল্প বৃষ্টি এবং অনাবৃষ্টির সময় পানির অভাবে ফসল উৎপাদন যাতে বাধাগ্রস্থ না হয় সেজন্য গাছের বৃদ্ধি নিশ্চিত করতে কৃত্রিমভাবে জমিতে এই পানি সরবরাহ করা হয়। এই পানি সরাসরি নদী, প্রাকৃতিক জলাশয়, বাঁধ দিয়ে তৈরি কৃত্রিম জলাশয় কিংবা গভীর নলকূপ থেকে উত্তোলনের মাধ্যমে সংগ্রহ করে কিংবা কৃত্রিম খাল খনন করে পানি প্রবাহ নিয়ন্ত্রণের মাধ্যমে সরবরাহ করা হয়ে থাকে।
সেচ বেশ কয়েকভাবে দেয়া সম্ভব। উৎসেচকের মাধ্যমে জলাধার বা উৎস থেকে জমিতে পানি সরবরাহ করা হচ্ছে সবচেয়ে প্রচলিত মাধ্যম। এছাড়াও ছোট বাগান এবং বাড়ির লনের মত ছোট জায়গায় উচ্চ চাপে স্প্রিংলারের মাধ্যমে ছিটিয়ে দিয়ে কিংবা জলপাত্র বা ঝাঁঝরি থেকে জল ঢেলেও সেচ দেয়া হয়ে থাকে।সেচের অব
দুবাই
দুবাই সংযুক্ত আরব আমিরাতের একটি আমিরাত। 
দুবাই আরব আমিরাতের সাতটি প্রদেশের মধ্যে একটি প্রদেশ। এটি পারস্য উপসাগরের দক্ষিণ তীরে আরব উপদ্বীপে অবস্হিত। ১৮৩৩ সাল থেকে দুবাই শাসন করে আসছে আল মাকতুম পারিবার। দুবাইয়ের বর্তমান শাসকের নাম মুহাম্মদ বিন রশীদ আল মাকতুম, পাশাপাশি তিনি সংযুক্ত আরব আমিরাতের প্রধানমন্ত্রী ও উপ-রাষ্ট্রপতির দায়িত্বও পালন করছেন। দুবাইয়ের প্রধান রাজস্ব আয় হচ্ছে পর্যটন, রিয়েল এস্টেট এবং অর্থনৈতিক সেবা। দুবাইয়ের ৩৭ বিলিয়ন ডলারের অর্থনীতিতে তেল এবং প্রাকৃতিক গ্যাস হতে রাজস্ব আসে ৬% এর ও কম।
জোধাবাই
হীরাবাঈধর্ম:হিন্দু 
রাজস্থানের রাজপুতঘারানার রাজা ভারমালের জ্যেষ্ঠ কন্যা।হীরাবাঈ ১৫৪২ খ্রিস্টাব্দের পহেলা অক্টোবার জন্মগ্রহণ করেন।মৃত্যুবরণ করেন ১৯মে,১৬২৩ খ্রিস্টাব্দে,প্রায় ৮১ বছর বয়সে।তিনি রাজা ভগবান দাসের বোন ও রাজা মানসিং এর ফুপু ছিলেন।তিনি আকবরের১ম রাজপুত স্ত্রী।সম্রাট আকবরেরসাথে তার বিবাহ হয় তিনি ১৫৬২ খ্রিস্টাব্দের ৬ই ফেব্রুয়ারী।তিনি শাহাজাদা সেলিমের অর্থাত্‍ 
সম্রাট জাহাঙ্গীরের মা।তার আসল নাম রাজকুমারী হীরা কুমারী।আবার তার নাম যোধাবাঈ ছিল নাকি তা নিয়ে বির্তক রয়েছে।তবে বিয়ের পরে তিনি মরিয়ম উজ-জামানী নাম ধারণ করেন।তিনি ছিলেন 'আমের' রাজ্যের রাজকুমারী। তাঁর মায়ের নাম হল 'ময়নাবতী' এবং তাঁর বোনের নাম হল 'সুকন্যা দাস'। তাঁর মৃত্যু হয়েছিল সম্ভবত ১৬২৩ খৃষ্টাব্দে।
বিরল ধাতু
যেসব ধাতুকে আকরিক থেকে নিষ্কাশন করা কঠিন এবং যেগুলি বাণিজ্যিকভাবে খুবই দামী, সেগুলিকে বিরল ধাতু () বলা হয়।
রাসায়নিকভাবে বিরল ধাতুগুলি অন্যান্য মৌলিক পদার্থের চেয়ে কম বিক্রিয়াশীল হয়। এগুলি সাধারণত নরম ও স্থিতিস্থাপক হয় এবং এদের হাল্কা আভা বা ঔজ্জ্বল্য আছে। ঐতিহাসিকভাবে বিরল ধাতুগুলিকে মুদ্রা হিসেবে ব্যবহার করা হত। কিন্তু বর্তমানে এগুলিকে শিল্পবাণিজ্য ও বিনিয়োগের পণ্য হিসেবে ব্যবহার করা হয়। যেমন সোনা, রূপা, প্লাটিনাম ও প্যালেডিয়াম এগুলির প্রতিটির একটি আই এস ও ৪২১৭ মুদ্রা কোড আছে।
সবচেয়ে পরিচিত বিরল ধাতুগুলি হল সোনা ও রূপা। এগুলি শিল্প, গহনা ও মুদ্রা তৈরিতে ব্যবহার করা হয়। এছাড়াও প্লাটিনাম দলের ধাতুগুলিকে বিরল ধাতু হিসেবে গণ্য করা হয়। যেমন রুথেনিয়াম, রোডিয়াম, প্যালাডিয়াম, অসমিয়াম, ইরিডিয়াম ও প্লাটিনাম। এদের মধ্যে প্লাটিনামকে পণ্য হিসেবে বাণিজ্যে ব্যবহার করা হয়। শুধু ব্যবহারিক দিক নয়, বরং বিনিয়োগে ও সম্পদের ধারক হিসেবে বিরল ধাতুর চাহিদা আছে। ঐতিহাসিকভাবে সাধারণ শিল্পজাত ধাতুর চেয়ে বিরল ধাতুগুলির বাজারদর অনেক বেশি।
ইন্দ্রকুমার রায়চৌধুরী
ইন্দ্রকুমার রায়চৌধুরী (জন্ম: ১২৮৯ বঙ্গাব্দ - মৃত্যু: ২০ কার্তিক ১৩৭১ বঙ্গাব্দ) (ইংরেজি: Indrakumar Roychoudhury) একজন বাঙালি সাংবাদিক এবং বাংলা শর্টহ্যান্ডের নতুন ধারার স্রষ্টা ।
ইন্দ্রকুমার রায়চৌধুরী একাধিক সংবাদপত্রে দক্ষতার সাথে সাংবাদিকতা করেছিলেন । বাংলা শর্টহ্যান্ডের প্রবর্তক দ্বিজেন্দ্রনাথ ঠাকুরের কাছে এই বিষয়ে শিক্ষা গ্রহণ করেন এবং নিজেও বাংলা শর্টহ্যান্ডের উৎকর্ষ বৃদ্ধি করেন ।
ইন্দুভূষণ রায়
ইন্দুভূষণ রায় (জন্ম: ১৮৯০ - মৃত্যু: ২৯ এপ্রিল ১৯১২) (ইংরেজি: Indubhusan Roy) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের বিপ্লবী।
তিনি বিপ্লবী দলের সভ্য ছিলেন। ১৯০৮ খ্রিস্টাব্দের ১১ এপ্রিল তিনি চন্দননগরের মেয়রের উপরে বোমা ছোঁড়েন । এরপর ১৯০৮ খ্রিস্টাব্দের ২ মে তিনি আলীপুর ষড়যন্ত্র মামলায় গ্রেপ্তার হন। তাঁর এই মামলায় দ্বীপান্তর দণ্ড হয়। আন্দামানের সেলুলার জেলে পুলিশের নৃশংস অত্যাচারে তিনি আত্মহত্যা করেন।
সমসাময়িকতা (কম্পিউটার বিজ্ঞান)
সমসাময়িকতা (ইংরেজি ভাষায়: Concurrency) হচ্ছে কম্পিউটারে একসাথে একাধিক প্রোগ্রাম চালানোর ধারণা। কম্পিউটার এর প্রোগ্রাম যখন রান করে তখন একে বলা হয় "প্রসেস"। একটা প্রসেস এক বা একাধিক "থ্রেড" এর সমন্বয়ে গঠিত। কম্পিউটার এর অপারাটিং সিস্টেম থ্রেডগুলোকে এমনভাবে রান করায়, যেন বাইরে থেকে মনে হয় থ্রেডগুলো একসাথে রান করছে। কম্পিউটিং এর একসাথে একাধিক থ্রেড রান করার এই বিষয়টাকেই সমসাময়িকতা বলা হয়।
খেয়াল রাখা প্রয়োজন যে, সমান্তরাল কম্পিউটিং আর সমসাময়িক কম্পিউটিং দুটি ভিন্ন ধারণা। প্রথমটিতে আক্ষরিক অর্থেই একসাথে একাধিক নির্দেশ কার্যকর করা হয় (একাধিক প্রসেসর ব্যবহার করে), আর দ্বিতীয়টির ক্ষেত্রে কম্পিউটার এর অপারাটিং সিস্টেম একটা প্রোগ্রাম এর বিভিন্ন থ্রেডকে খুব অল্প সময়ের ব্যবধানে রান করিয়ে একসাথে একাধিক নির্দেশ চলার একটা illusion দেয় মাত্র।
প্রস্তর যুগ
বিশ্বের ইতিহাসে প্রস্তর যুগ (ইংরেজি Stone Age) বলতে মানব ও তার সমাজের বিবর্তনের ধারায় একটা পর্যায়কে বোঝান হয় যখন যখন মানুষের ব্যবহার্য হাতিয়ার তৈরির মূল উপকরণ ছিল পাথর । তবে পাথরের ব্যবহারই প্রস্তর যুগের একমাত্র সনাক্তকারী বৈশিষ্ট্য বলে মনে করা হয় না। বিরল হলেও কাঠ এবং প্রাণির হাড়ের তৈরি হাতিয়ার ব্যবহারের নিদর্শনও পাওয়া গেছে । এসময় স্বর্ণ ছাড়া অন্য কোন ধাতুর ব্যবহার ছিল অজানা । প্রযুক্তির ব্যাপক ব্যবহার থেকে ও পূর্ব আফ্রিকার সাভানা অঞ্চল থেকে বাকি বিশ্বে মানুষের ছড়িয়ে পড়ার সময় থেকে প্রস্তর যুগের শুরু ধরা হয়। প্রস্তর যুগের শেষ হয় কৃষির উদ্ভাবন, গৃহপালিত পশুর পোষ মানানো এবং তামার আকরিক গলিয়ে তামা আহরনের মাধ্যমে মানুষ ধাতুর ব্যবহার শুরু করলে। এই যুগটিকে প্রাগৈতিহাসিক যুগ বলা হয় কারণ তখনো লিখন পদ্ধতি আবিষ্কার হয়নি এবং মানব সমাজের লিখিত ইতিহাস সংরক্ষণ করা শুরু হয়নি ।
প্রস্তর যুগকে তিনটি পর্যায়ে ভাগ করা হয় ।
এই যুগটি মুলত ঊষা প্রস্তর যুগ এর পরবর্তী ধাপকে বলা হয়। এখানে এই সময়ে মানুষেরা সবাই অশোধিত পাথর এর হাতিয়ার ব্যবহার করত। পূর্ব আফ্রিকা থেকে বিবর্তন এর মাধ্যমে মানুষ এর উতপত্তি ঘটার পরে প্রায় ১২ লক্ষ বছর অতিবাহিত হবার পরে ১০০০০০ থেকে শুরু করে প্রায় ৪০০০০ খ্রিষ্টপূর্ব পর্যন্ত সময়কাল কে ধরা হয় প্রাচীন প্রস্তর যুগ। ম্যাগডেলেনিয় সংস্কৃতি, অ্যাবিচিলনিয় সংস্কৃতি, পিকিং মানব; এসমস্ত প্রাচীন প্রস্তর যুগ এর উল্লেখযোগ্য সংস্কৃতি এবং ম্নব গোষ্ঠী। আগুন এই সময় এর উল্লেখযোগ্য আবিস্কার। এই সময়ে মানুষ পুরোপুরি ভবে শিকার এবং খাদ্য সংগ্রহ এর উপরে নির্ভরশীল ছিল
দেবপ্রসাদ গুপ্ত
দেবপ্রসাদ গুপ্ত (জন্ম : ডিসেম্বর ১৯১১ - মৃত্যু ৬ মে ১৯৩০) (ইংরেজি: Debprasad Gupta) একজন ব্রিটিশবিরোধী স্বাধীনতা সংগ্রামী এবং শহীদ। তিনি ঢাকার নিবাসী ছিলেন। তাঁর পিতার নাম যোগেন্দ্রনাথ গুপ্ত (মনা)।
দেবপ্রসাদ কলেজে পড়াকালীন বিপ্লবী সূর্য সেনের দলে যোগদান করেন। ১৮ এপ্রিল ১৯৩০ খ্রিস্টাব্দে চট্টগ্রাম অস্ত্রাগার আক্রমণে অংশগ্রহণ করেছিলেন। এর চারদিন পর জালালাবাদ পাহাড়ে ব্রিটিশ সৈন্যদের সঙ্গে যুদ্ধে জয়ী হয়েছিলেন। ৬ মে ১৯৩০ খ্রিস্টাব্দে চট্টগ্রামের কালারপোল এলাকায় সাহেবপাড়া আক্রমণের সময়ে আহত হয়েছিলেন এবং আত্মহত্যা করেছিলেন।
ধনেশচন্দ্র ভট্টাচার্য
ধনেশচন্দ্র ভট্টাচার্য (ইংরেজি: Dhaneshchandra Bhattacharya), (১৯০৭ - ২৫ ডিসেম্বর, ১৯৩৭) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী।
ধনেশচন্দ্র ভট্টাচার্য পুরান ঢাকার দক্ষিণ মৈশুণ্ডী নিবাসী ছিলেন। তাঁর পিতার নাম চন্দ্রকুমার ভট্টাচার্য।
ধনেশচন্দ্র ভট্টাচার্য স্বাধীনতা সংগ্রামের কাজে যুক্ত থাকায় পুলিশ তাঁকে বন্দী করে। তিনি জেল হাসপাতাল থেকে পালিয়ে যান । এর কিছুদিন পরে ঢাকায় দুটি পিস্তলসহ ধরা পড়েন তাতে তাঁর দীর্ঘমেয়াদী সশ্রম কারাদণ্ড হয়। তিনি মেদিনীপুর জেলে মৃত্যুবরণ করেন।
প্রফুল্ল ঘোষ
প্রফুল্ল ঘোষ (জন্ম: ১৯০০ - মৃত্যু: ৫ এপ্রিল ১৯৮০) একজন বিখ্যাত বাঙালি সাঁতারু এবং সার্কাস কলাকুশলী ।
প্রফুল্ল ঘোষ বিখ্যাত জিমন্যাস্ট প্রিয় বসুর কাছে জিমন্যাস্টিক শিখেছিলেন এবং বোসেজ সার্কাসের সদস্য হয়ে নানারকমের খেলা দেখাতেন । ১৯২৩ খ্রিস্টাব্দে তিনি বাংলার সাঁতার প্রতিযোগিতায় ফ্রি স্টাইলের পাঁচটি বিভাগেই প্রথম স্থান লাভ করেছিলেন । ১৯২৭ খ্রিস্টাব্দে কলকাতা কলেজ স্কোয়ারে নিখিল ভারত সাঁতার প্রতিযোগিতায় ৫০ মিটারে প্রথম স্থান অধিকার করেছিলেন । এই বছরই বোম্বের (বর্তমান মুম্বাই) ভিক্টোরিয়া সুইমিং ক্লাবের কোচ নিযুক্ত হওয়ায় তিনি অপেশাদের প্রতিযোগিতায় অংশগ্রহণের সুযোগ হারান । ১৯৩০ খ্রিস্টাব্দে বোম্বের চৌপাটিতে ভিক্টোরিয়া সার্কাসে যোগ দিয়ে নানারকম খেলা দেখাতেন । সেখানে তিনি ফায়ার-ড্রাইভিং নামক একটি আকর্ষনীয় খেলা দেখাতেন । ১৯৩২ খ্রিস্টাব্দে তিনি রেঙ্গুনের রয়্যাল লেকে ৭৯ ঘণ্টা ২৪ মিনিট একটানা সাঁতার কেটেছিলেন । ১৯৩৪ খ্রিস্টাব্দে কলকাতার হেদোয় (বর্তমান নাম আজাদ হিন্দ বাগ) একটি প্রতিযোগিতায় তৎকালীন ভারত চ্যাম্পিয়ন রাজারাম সাহুকে পরাজিত করেছিলেন ।
তুরিন
তুরিন (পিয়েদমন্তীয় ভাষায়: Turin "ত্যুরিন্‌"; ইতালীয় ভাষায়: Torino "তোরিনো") ইতালির উত্তর-পূর্বাঞ্চলে অবস্থিত একটি অন্যতম বৃহৎ শহর। শহরটি উত্তর ইতালির ব্যবসায়িক এবং সাংস্কৃতিক প্রাণকেন্দ্র। শহরের ১৫শ শতাব্দির "স্যান গিওভান্নি বাতিস্তা" ক্যাথিড্রালটি তুরিনের অন্যতম গণস্থাপত্য। শহরের অধিকাংশ স্থাপত্য গুয়ারিনো গুয়ারিনি এবং ফিলিপ্পো জুভারা কর্তৃক কৃত। ক্যাথিড্রালের পবিত্র কাফন চ্যাপেলে রক্ষিত তুরিনের কাফন পৃথিবীবিখ্যাত এক টুকরো কাফন, রোমান ক্যাথলিকরা বিশ্বাস করেন, এই কাফনেই যিশুখ্রিস্টকে মোড়ানো হয়েছিল।
অশোক (সম্রাট)
অশোক () (৩০৪ খ্রিস্টপূর্ব-২৩২ খ্রিস্টপূর্ব) তৃতীয় মৌর্য্য সম্রাট ছিলেন, যিনি বিন্দুসারের পর ২৬৯ খ্রিস্টপূর্বাব্দে সিংহাসন লাভ করেন এবং ভারতবর্ষের ইতিহাসে অন্যতম শ্রেষ্ঠ এই সম্রাট ২৩২ খ্রিস্টপূর্বাব্দ পর্য্যন্ত দাক্ষিণাত্যের কিছু অংশ বাদ দিয়ে ভারতবর্ষের অধিকাংশ অঞ্চল শাসন করেন।
অশোকাবদান গ্রন্থানুসারে, অশোক দ্বিতীয় মৌর্য্য সম্রাট বিন্দুসার ও তাঁর দাসী চম্পা শহরের আজীবিক দার্শনিক মতবাদে বিশ্বাসী ব্রাহ্মণ বংশের নারী সুভদ্রাঙ্গীর পুত্র ছিলেন। দিব্যাবদান গ্রন্থে অশোকের মাতাকে জনপদকল্যাণী বলে উল্লেখ করা হয়েছে।
দিব্যাবদান গ্রন্থনুসারে অশোক কয়েকজন ষড়যন্ত্রকারী মন্ত্রীদের দ্বারা শুরু করা বিদ্রোহ দমন করেন। বিন্দুসারের রাজত্বকালে অশোক উজ্জয়িনী নগরীর শাসনকর্তা হিসেবে দায়িত্বলাভ করেন।
২৭২ খ্রিস্টপূর্বাব্দে বিন্দুসারের মৃত্যু হলে উত্তরাধিকারের প্রশ্নে যুদ্ধ শুরু হয়ে যায়। বিন্দুসার তাঁর অপর পুত্র সুসীমকে উত্তরাধিকারী হিসেবে চেয়েছিলেন, কিন্তু সুসীমকে উগ্র ও অহঙ্কারী চরিত্রের মানুষ হিসেবে বিবেচনা করে বিন্দুসারের মন্ত্রীরা অশোককে সমর্থন করেন। রাধাগুপ্ত নামক এক মন্ত্রী অশোকের সিংহাসনলাভের পক্ষে প্রধান সহায়ক হয়ে ওঠেন এবং পরবর্তীকালে তাঁর প্রধানমন্ত্রী হিসেবে দায়িত্ব পালন করেন। অশোক শঠতা করে সুসীমকে একটি জ্বলন্ত কয়লা ভর্তি গর্তে ফেলে দিয়ে হত্যা করেন। দীপবংশ ও মহাবংশ গ্রন্থানুসারে, বীতাশোক নামক একজন ভাইকে ছেড়ে অশোক বাকি নিরানব্বইজন ভাইকে হত্যা করেন, কিন্ত এখনো পর্য্যন্ত এই ঘটনার কোন ঐতিহাসিক প্রমাণ পাওয়া যায়নি। ২৬৯ খ্রিস্টপূর্বাব্দে পিতার মৃত্যুর তিন বছর পরে অশোক মৌর্য্য সাম্রাজ্যের সিংহাসনে আরোহণ করেন।
সিংহাসনে আরোহণ করে অশোক পরবর্তী আট বছর তাঁর সাম্রাজ্য বিস্তারে মনোনিবেশ করেন। উত্তরে হিন্দুকুশ পর্বতমালা থেকে শুরু করে দাক্ষিণাত্যের কিছু অংশ বাদ দিয়ে সমগ্র ভারতবর্ষ তাঁর করায়ত্ত হয়। তাঁর রাজত্বকালের অষ্টম বর্ষে তিনি কলিঙ্গ আক্রমণ করেন। এই ভয়াবহ যুদ্ধে প্রায় এক লক্ষ মানুষ নিহত হন এবং দেড় লক্ষ মানুষ নির্বাসিত হন।
বৌদ্ধ গ্রন্থানুসারে, অশোক প্রথম জীবনে একজন বদমেজাজী ও ক্রূর প্রকৃতির ব্যক্তি ছিলেন। কথিত আছে যে, তিনি বন্দীদের ওপর শারীরিক অত্যাচার করার জন্য একটি কক্ষ নির্মাণ করিয়েছিলেন। তাঁর ক্রূর স্বভাবের জন্য তাঁকে "চণ্ড অশোক" নামে অভিহিত করা হত। অধ্যাপক চার্লস ড্রেকেমেয়ার অবশ্য বৌদ্ধ প্রবাদগুলিকে অতিশয়োক্তি হিসেবে বিবেচনা করেছেন। তাঁর মতে, কোপণ স্বভাবের অশোক যে বৌদ্ধ ধর্মে প্রভাবিত হয়ে একজন ধার্মিক ব্যক্তিতে পরিণত হয়েছিলেন, সেই বৌদ্ধ ধর্মকে সুমহান হিসেবে দেখানোর উদ্দেশ্যে এই সমস্ত কাহিনীর জন্ম দেওয়া হয়েছিল।
অশোকের ত্রয়োদশ শিলালিপিতে বর্ণিত হয়েছে যে কলিঙ্গের যুদ্ধে প্রচুর মানুষের মৃত্যু ও তাঁদের আত্মীয় স্বজনদের অপরিসীম কষ্ট লক্ষ্য করে অশোক দুঃখে ও অনুশোচনায় দগ্ধ হন। এই ভয়ানক যুদ্ধের কুফল লক্ষ্য করে যুদ্ধপ্রিয় অশোক একজন শান্তিকামী ও প্রজাদরদী সম্রাট এবং বৌদ্ধ ধর্মের একজন পৃষ্ঠপোষকে পরিণত হন। অশোকের পৃষ্ঠপোষকতায় শুধুমাত্র মৌর্য্য সাম্রাজ্য নয়, এশিয়ার বিভিন্ন রাজ্যে বৌদ্ধ ধর্ম প্রচারিত হয়। তাঁর পুত্র মহিন্দ ও কন্যা সংঘমিত্রা সিংহলে বৌদ্ধ ধর্ম প্রচার করেন।
অশোকাবদান গ্রন্থানুসারে বৌদ্ধ ধর্ম গ্রহণ করার পরেও অশোক হিংসা ত্যাগ করেননি। তিনি পুণ্ড্রবর্ধন অঞ্চলে বসবাসকারী সমস্ত আজীবিক সম্প্রদায়ের মানুষদের হত্যার নির্দেশ দেন, যার ফলে প্রায় ১৮,০০০ মানুষ নিহত হন। এছাড়া জৈন ধর্মাবলম্বীদের ওপর তিনি হত্যা করেন বলেও কথিত রয়েছে। যদিও ঐতিহাসিকদের মতে, এই ঘটনাগুলির সত্যতা সম্বন্ধে যথেষ্ট সন্দেহ রয়েছে।
ব্লুটুথ
ব্লুটুথ () ক্ষুদ্র পাল্লার জন্য প্রণীত একটি ওয়্যারলেস প্রোটোকল। এটি ১-১০০ মিটার দূরত্বের মধ্যে ওয়্যারলেস যোগাযোগের একটি পদ্ধতি। ব্লুটুথ-এর কার্যকরী পাল্লা হচ্ছে ১০ মিটার। তবে বিদ্যুৎ কোষের শক্তি বৃদ্ধি করে এর পাল্লা ১০০ মিটার পর্যন্ত বৃদ্ধি করা যেতে পারে। ব্লুটুথ ২.৪৫ গিগাহার্টজ-এ কাজ করে। ৯০০ খ্রীস্টাব্দের পরবর্তী সময়ের ডেনমার্কের রাজা Harald Bluetooth-এর নামানুসারে এই প্রযুক্তির নামকরণ করা হয়েছে। ব্লুটুথ ১.০-এর তথ্য আদান-প্রদান-এর সর্বোচ্চ গতি ছিল সেকেন্ডে ১ মেগাবিট। বর্তমানে ব্লুটুথ ২.০-এর সর্বোচ্চ গতি হল সেকেন্ডে ৩ মেগাবিট।
ব্লুটুথ প্রোটোকল বাস্তবায়নকারী যন্ত্রাংশ বা ডিভাইসগুলি দ্বিমুখী সংযোগ স্থাপন করে কাজ করে। বর্তমানে কম্পিউটার, মোবাইল ফোন, গেমিং কনসোল, ডিজিটাল ক্যামেরা, প্রিন্টার, ল্যাপটপ, জিপিএস রিসিভার প্রভৃতি যন্ত্রাদিতে ব্লুটুথ প্রযুক্তি ব্যবহার হচ্ছে। এই প্রযুক্তিতে খুব কম বিদ্যুৎ খরচ হয়। এটি ক্ষুদ্র পাল্লার বেতার তরঙ্গের মাধ্যমে প্রয়োগ করা হয়।
ব্লুটুথ প্রযুক্তিতে কম ক্ষমতা বিশিষ্ট বেতার তরঙ্গের মাধ্যমে তথ্য পাঠানো হয়। এই যোগাযোগ ব্যাবস্থায় ২.৪৫ গিগাহার্ট্‌জ (প্রকৃতপক্ষে ২.৪০২ থেকে ২.৪৮০ গিগাহার্ট্‌জ-এর মধ্যে)-এর কম্পাংক ব্যবহৃত হয়। শিল্প, বিজ্ঞান এবং চিকিৎসা ক্ষেত্রে ব্যবহৃত যন্ত্রের জন্য উপরিউক্ত কম্পাংকের সীমাটি নির্ধারণ করে দেয়া হয়েছে। এখন প্রশ্ন হল যে ব্লুটুথ অন্যান্য তরঙ্গ নির্ভর যন্ত্রের কার্যক্রমে বাধার সৃষ্টি করে কিনা? উত্তর হল "না"। কারণ ব্লুটুথ কর্তৃক প্রেরিত সিগন্যালের ক্ষমতা থাকে মাত্র ১ মিলিওয়াট, যেখানে সেল ফোন ৩ ওয়াট পর্যন্ত সিগন্যাল প্রেরণ করে। অর্থাৎ ব্লুটুথের নিম্ন ক্ষমতার সিগন্যাল উচ্চ ক্ষমতার সিগন্যালে কোন ব্যাঘাত সৃষ্টি করতে পারে না।
ব্লুটুথ একসাথে ৮টি যন্ত্রের মধ্যে যোগাযোগ সাধন করতে পারে।তবে প্রত্যেকটি যন্ত্রকে ১০ মিটার ব্যাসার্ধের একই বৃত্তের মধ্যে অবস্থিত হতে হয়, কারণ ব্লুটুথ প্রযুক্তি চারিদিকে সর্বোচ্চ ১০ মিটার পর্যন্ত ক্রিয়াশীল থাকে।এখন প্রশ্ন যে, A যন্ত্রের সাথে B যন্ত্রের যোগাযোগের সময় কাছাকাছি অবস্থিত অপর দুটি যন্ত্র C ও D-এর মধ্যের ব্লুটুথ যোগাযোগ ব্যাবস্থা বাধাগ্রস্থ হয় কিনা?(কেননা দুই যন্ত্রযুগলই একই কম্পাঙ্কের ব্লুটুথ প্রযুক্তি ব্যবহার করছে)উত্তর হল "না"। কারণ এই সমস্যা সমাধানের জন্য ব্লুটুথ একটি পদ্ধতি ব্যবহার করে যা কিনা "spread-spectrum frequency hopping" নামে পরিচিত। এই পদ্ধতিতে একই সময়ে একাধিক যন্ত্রযুগল একই কম্পাঙ্ক ব্যবহার করে না।ফলে একে অপরের যোগাযোগ ব্যাবস্থাতে বাধার সৃষ্টি করে না। এ পদ্ধতিতে কোন একটা যন্ত্র নির্দিষ্ট সীমার মধ্যে অবস্থিত কম্পাঙ্ক হতে ৭৯ টি পৃথক পৃথক কম্পাঙ্ক এলোমেলোভাবে গ্রহণ করে ও একের পর এক পরিবর্তন করে। ব্লুটুথের ক্ষেত্রে, ট্রান্সমিটার প্রতি সেকেন্ডে ১৬০০ বার কম্পাঙ্ক পরিবর্তন করে।ফলে একাধিক ভিন্ন ভিন্ন যন্ত্রযুগলের মধ্যে একই সময়ে একই কম্পাঙ্ক-এর তথ্য প্রেরণ অসম্ভব বললেই চলে।
বেশির ভাগ হ্মেত্রে দ্বিতীয় শ্রেণীর ডিভাইসের কার্যকরী সীমা সর্বাপেক্ষা ঘটনেতে প্রসারিত করা হয় যদি তারা প্রথম শ্রেণীর transceiver তে সংযোগ করে, একটি নিখাদ দ্বিতীয় শ্রেণীর নেটওয়ার্কে তুলনা করেছে। এইটি উচ্চতর সুবেদিতার দ্বারা সম্পন্ন করা হয় এবং প্রথম শ্রেণীর ডিভাইসের প্রেরণ অধিকারী।
কার্ল ফ্রিডরিখ ফন ভাইৎস্যেকার
কার্ল ফ্রিডরিখ ফন ভাইৎস্যেকার (জার্মান ভাষায়: Carl Friedrich von Weizsäcker) (২৮শে জুন, ১৯১২ - ২৮শে এপ্রিল, ২০০৭) একজন জার্মান পদার্থবিজ্ঞানী এবং দার্শনিক। দ্বিতীয় বিশ্বযুদ্ধের সময় জার্মানিতে ভের্নার কার্ল হাইজেনবের্গ এর নেতৃত্বে যারা নিউক্লীয় অস্ত্র নির্মাণ প্রকল্পে কাজ করেছিলেন তাদের মধ্যে অন্যতম তিনি। এই প্রকল্পের সদস্যদের মধ্যে তিনিই সবচেয়ে বেশী কাল বেচে ছিলেন। তিনি এবং প্রকল্পের অন্যান্য সদস্যবৃন্দ স্বেচ্ছায় জার্মানির জন্য নিউক্লীয় বোমা তৈরির চেষ্টা করছিলেন কি-না তা নিয়ে সংশয় রয়েছে।
ভাইৎস্যেকার জেরার্ড কাইপারের সাথে মিলে একটি সম্পূর্ণ গ্রহ গঠনতত্ত্ব প্রবর্তন করেছিলেন।
ওয়ারেন হেস্টিংস
ওয়ারেন হেস্টিংস (; ৬ই ডিসেম্বর, ১৭৩২ - ২২শে আগস্ট, ১৮১৮) ছিলেন ভারতবর্ষের প্রথম গভর্নর জেনারেল।
তার জন্ম ১৭৩২ সালে চার্চিলের অক্সফোর্ডে একটি গরিব পরিবারে হয়েছিল, তার জন্মের কিছু পরেই তার মাতার দেহান্ত হয়। সে ওএস্টমিনিস্টার বিদ্যালয়ে ভর্তি হয়েছিল। ভবিতব্য প্রধানমন্ত্রি লর্ড শেল্বার্ন, পোর্টল্যান্ডের সর্দার আর কবি উইলিয়াম কাউপার তার সহপাঠি ছিলেন। ১৭৫০সালে তিনি ব্রিটিশ ইস্ট ইন্ডিয়া কোম্পানীতে যোগ দেন, এবং ভারতের দিকে রওনা দেন। আগস্ট মাসে তিনি কলকাতা আসেন। গভীর অধ্যবসায় ও কর্মের মাধ্যমে সুনাম অর্জন করে ফেলেন । এমনকি ফাকা সময় তিনি ভারত সম্পর্কে জানা, উর্দু, ফার্সি শেখায় অর্থব্যয় করতেন। ১৭৫২ সালে তাকে উইলিয়াম ওয়াটস-এর অধীনে বাংলার কাসিমবাজার নামক এক ব্যস্ত বাণিজ্যস্থলে পাঠানো হয়, যেখানে ভালো কাজের জন্য তিনি পুরস্কৃত হন। কাসিমবাজারে তিনি পূর্ব ভারতের রাজনীতি সম্পর্কে ওয়াকিবহল হন।
ব্রিটিশ ব্যবসাস্থলগুলো ব্রিটিশদের অধিনে পরিচালিত হওয়া কালিন নবাব আলিবর্দি খান রাজনৈতিক কর্মকান্ডের মাধ্যমে ব্রিটিশদের বাণিজ্য দুর্দম করে তোলে। আলিবর্দি খানের নাতি সিরাজউদ্দৌলা ইউরোপীয়দের ব্যবসা নিরাপত্তাবিহীন করে তুলছিলো, তার পরিচয় ইউরোপীয় বিরধি হিসাবে গড়ে উঠেছিল। যখন ১৭৫৬ সালে এপ্রিল মাসে ব্রিটিশ ট্রেন্ডিং পোস্ট-এ আলিবর্দি খানের দেহত্যাগ এ হল, তখন ছোট সেনাদলের মাধ্যমে ব্রিটিশরা দখলদারিতে সক্ষম হয়। তবে তেসরা জুনে একটা বড় দলের মাদ্ধমে ঘিরে হেস্টিংস আর তার সহকর্মিদের কে মুর্শিদাবাদে ধরে নিয়ে জেলে ভরে রাখা হয়, এভাবে কলকাতা সাময়িক ভাবে নবাবের অধিনস্ত হয়। হেস্টিংসের সেনাদল আর সহকর্মী মানুষদের একটি অন্ধকূপে ফেলে মারা হয়।
কিছুকালের জন্য হেস্টিংস মুর্শিদাবাদে নবাবের মধ্যস্থতাকারি হিসাবে ছিলেন, তবে প্রাণভয়ে ফুলতা দ্বীপে পালিয়ে যান, সেখানে কলকাতা থেকে আসা আরোও কিছু উদ্বাস্তুও আশ্রয় নিয়েছিল। মেরি বুকানান, যার বর অন্ধকূপ হত্যার এক শিকার, তাকে তিনি বিবাহ ও করেন। কিছুকাল পরে রবার্ট ক্লাইভ তাদের বাঁচিয়ে নিয়ে যান। ক্লাইভ হেস্টিংসের কাজে প্রশংশিত হয়ে তার কাশিমবাদে ফেরার ব্যবস্থা করে দেন।
হেনরি ভ্যান্সিটার্ট
হেনরি ভ্যান্সিটার্ট (জুন ৩, ১৭৩২-১৭৭০) ছিলেন বাংলার গভর্নর। তিনি ছিলেন ব্রিটিশ ইস্ট ইন্ডিয়া কোম্পানির সেনাপতি।
জন কার্টিয়ার
জন কার্টিয়ার (১৭৩৩-জানুয়ারি ২৫, ১৮০২) ছিলেন বাংলার গভর্নর। তিনি ব্রিটিশ ইস্ট ইন্ডিয়া কোম্পানির সেনাপতি ছিলেন।
নলিনীকান্ত বাগচী
নলিনীকান্ত বাগচী (জন্ম : ১৮৯৬ - মৃত্যু ১৬ জুন, ১৯১৮) (ইংরেজি: Nalinikanta Bagchi) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের বিপ্লবী।
নলিনীকান্তের আদি নিবাস ছিল নদীয়া জেলার শিকারপুরে। তিনি মুর্শিদাবাদের কাঞ্চনতলায় জন্মগ্রহণ করেছিলেন। তাঁর বাবার নাম ভুবনমোহন বাগচী। তিনি বহরমপুর কৃষ্ণনাথ কলেজে লেখাপড়া করেন। পরে পাটনার বাঁকিপুর কলেজ এবং ভাগলপুর কলেজে পড়েন।
বহরমপুর কৃষ্ণনাথ কলেজ পড়াকালীন তিনি বিপ্লবী দলে যোগ দেন। তিনি পুলিশের দৃষ্টি এড়ানোর জন্য পাটনার বাঁকিপুর কলেজ এবং ভাগলপুর কলেজে পড়েন। তাঁকে আই. এ. পাস করার পর আত্মগোপন করতে হয় । তিনি দানাপুরের সৈন্যদের মধ্যে বিদ্রোহ ঘটানোর চেষ্টা করেন। তিনি দলের নির্দেশে গৌহাটীর আটগাও গোপন আশ্রয়ে আত্মগোপন করেন। এখানে ১২ জানুয়ারি (মতান্তরে ৭ জানুয়ারি) ১৯১৮ খ্রিস্টাব্দে পুলিশের সাথে সশস্ত্র যুদ্ধের পর তিনি এবং সতীশচন্দ্র পাকড়াশী পুলিশের বেষ্টনী পার হয়ে পাহাড় এলাকায় চলে যান। নবগ্রহ পাহাড়েও তিনি আর একটি আক্রমণ প্রতিহত করেন। সেখানে থেকে পরে ৬ দিন অনাহার, অনিদ্রায় পায়ে হেঁটে মুসলিম ছদ্মবেশে লামডিং স্টেশনে এসে পৌঁছেন। পরবর্তীতে কোনো রকমে তিনি বসন্ত রোগাক্রান্ত অবস্থায় কলকাতায় আসেন। তাঁর একজন বিপ্লবী বন্ধু তাঁকে কলকাতা ময়দানে পড়ে থাকতে দেখে তাঁর শুশ্রূষা করে তাঁকে সারিয়ে তোলেন। এরপরে তিনি ঢাকায় যান এবং সেখানকার কলতাবাজারের বিপ্লবী ঘাঁটি পুলিশ ১৫ জুন, ১৯১৮ তারিখে ঘিরে ফেললে তিনি গুলি বিনিময়ের ফলে মারাত্মক ভাবে আহত হয়ে গ্রেপ্তার হন। তাঁর সঙ্গী তারিণীপ্রসন্ন মজুমদার সেখানেই মারা যান। নলিনীকান্ত সেই দিনই ঢাকা জেলে মারা যান। মৃত্যুর পূর্বে পুলিসের অত্যাচার সত্ত্বেও তাঁরা কেউ নিজেদের নাম পর্যন্ত বলেননি। এই লড়াইতে একজন পুলিশ নিহত এবং অনেকে আহত হয়েছিল। তাঁর আশ্রয়দাতা চৈতন্য দে-র ১০ বছর কারাদণ্ড হয়।
তার পূন্য স্মৃতিতে মুর্শিদাবাদের বহরমপুর শহরে একটি রাস্তা ও বহরমপুর - জলংগী রাজ্য সড়কের ওপর একটি সেতু নামাঙ্কিত রয়েছে।
মাইক্রোসফট ভিজুয়াল স্টুডিও
মাইক্রোসফট ভিজুয়াল স্টুডিও মাইক্রোসফট কর্পোরেশনের একটি সফটওয়ার উন্নয়ন ব্যবস্থা। এটি দিয়ে উইন্ডোজ অ্যাপ্লিকেশন, ওয়েব সাইট, ওয়েব অ্যাপ্লিকেশন, ওয়েব সার্ভিস তৈরি করা যাবে নেটিভ কোড এবং ম্যানেজ্‌ড কোড এ, যা মাইক্রোসফট উইন্ডোজ, উইন্ডোজ মোবাইল, .নেট ফ্রেমওয়ার্ক, .নেট কম্প্যাক্ট ফ্রেমওয়ার্ক ও মাইক্রোসফট সিলভারলাইট প্লাটফর্ম সমর্থন করে।
ভিজুয়াল স্টুডিওতে একটি সমৃদ্ধ কোড এডিটর আছে যা ইন্টেলিজেন্স এবং কোড রিফ্যাক্টর সমর্থন করে।
রবার্ট ল্যাংডন
রবার্ট ল্যাংডন (ইংরেজি ভাষায়: Robert Langdon) মার্কিন থ্রিলার উপন্যাস রচয়িতা ড্যান ব্রাউন কর্তৃক সৃষ্টি একটি কাল্পনিক চরিত্র। এই চরিত্রকে ঘিরে চারটি উপন্যাস রচনা করেছেন ড্যান ব্রাউন। উপন্যাসগুলো হল "অ্যাঞ্জেলস অ্যান্ড ডিমনস" (২০০০), "দ্য দা ভিঞ্চি কোড" (২০০৩), "দ্য লস্ট সিম্বল" (২০০৯) ও "ইনফার্নো" (২০১৩)। রবার্ট ল্যাংডন পেশায় হার্ভার্ড ইউনিভার্সিটির এর "রিলিজিয়াস সিম্বোলজি" (ধর্মীয় প্রতীকবিদ্যা) বিষয়ের অধ্যাপক। এই বিষয় নিয়ে গবেষণা করতে গিয়ে রোমাঞ্চকর ঘটনার সাথে জড়িয়ে পড়েন তিনি। নিজ বুদ্ধি এবং জ্ঞানের মাধ্যমে তিনি রহস্যময় ঘটনাগুলোর রহস্য উন্মোচন করেন।
"দ্য দা ভিঞ্চি কোড", "দ্য লস্ট সিম্বল" ও "ইনফার্নো" উপন্যাসে ল্যাংডন রচিত ছয়টি বইয়ের নাম উল্লেখিত হয়েছে।
রন হাওয়ার্ড
রোনাল্ড উইলিয়াম হাওয়ার্ড (ইংরেজি ভাষায়: Ronald William Howard) (জন্ম: ১লা মার্চ, ১৯৫৪) মার্কিন চলচ্চিত্র অভিনেতা, একাডেমি পুরস্কার বিজয়ী চলচ্চিত্র পরিচালক এবং প্রযোজক। সিটকম, চলচ্চিত্র এবং টেলিভিশন সর্বত্রই তিনি কাজ করেছেন। ২০০১ সালে মুক্তিপ্রাপ্ত আ বিউটিফুল মাইন্ড চলচ্চিত্র পরিচালনা এবং প্রযোজনার জন্য তিনি সবচেয়ে বেশী পরিচিত। এই চলচ্চিত্রটি আটটি ক্ষেত্রে একাডেমি পুরস্কার মনোনয়ন লাভ করেছিল এবং সেরা পরিচালক ও সেরা চিত্র এই দুটি ক্ষেত্রেই একাডেমি পুরস্কার জিতেছিলো। এছাড়া ২০০৬ সালে তিনি দ্য দা ভিঞ্চি কোড চলচ্চিত্রটি পরিচালনা করেন।
লাইবনিৎস ও নিউটনের ক্যালকুলাস বিবাদ
সপ্তদশ শতাব্দীতে আইজাক নিউটন এবং গটফ্রিড লাইবনিৎস এই দুজনের মধ্যে কে প্রথমে ক্যালকুলাস আবিষ্কার করেছিলেন তা নিয়ে একটি বিবাদ সৃষ্টি হয়েছিল। এই বিবাদটিই ইতিহাসে লাইবনিৎস ও নিউটনের ক্যালকুলাস বিবাদ নামে পরিচিত। নিউটন দাবী করেছিলেন, ১৬৬৬ সালে তিনি ক্যালকুলাস আবিষ্কার করেছেন। তার আবিষ্কৃত ক্যালকুলাস ছিল মূলত "ফ্লাক্সিয়ন এবং ফ্লুয়েন্টের পদ্ধতি"। কিন্তু ১৬৬৬ এরও কয়েক দশক পরে তিনি প্রথমবারের মত এই পদ্ধতির কথা গবেষণাপত্র আকারে প্রকাশ করেন। এর মধ্যে অবশ্য তার একটি প্রকাশনার পিছনের পাতায় এ সংক্রান্ত সামান্য কিছু কথা উল্লেখ করেছিলেন। অপরদিকে লাইবনিৎস ১৬৭৪ সালে ক্যালকুলাসের একটি ধরণ আবিষ্কার করেন এবং ১৬৮৪ সালেই তা গবেষণাপত্র আকারে প্রকাশ করেন। ১৬৯৬ সালে গিয়্যোম দ্য লোপিতাল লাইবনিৎসের ক্যালকুলাস বিষয়ে একটি লেখা প্রকাশ করেছিলেন। অপরদিকে নিউটন ১৬৯৩ সালে প্রথম ক্যালকুলাসের কছু অংশ প্রকাশ করেন এবং ১৭০৪ সালে সম্পূর্ণ প্রকাশ করেন। ১৬৭৬ সালে লাইবনিৎস লন্ডন ভ্রমণে গিয়ে নিউটনের একটি অপ্রকাশিত পাণ্ডুলিপি দেখেছিলেন। এ কারণেই প্রশ্ন উত্থাপিত হয়, লাইবনিৎস নিউটনের ধারণার উপর ভিত্তি করেই ক্যালকুলাসের উন্নয়ন ঘটিয়েছিলেন কি-না। এই প্রশ্ন থেকে একটি দীর্ঘ বুদ্ধিবৃত্তিক বিবাদের সূচনা হয়, কে আগে ক্যালকুলাস আবিষ্কার করেছিলেন তা নিয়ে। ১৬৯৯ সাল থেকে হালকা হালকা শুরু হয়ে ১৭১১ সালের পর এই বিবাদ পূর্ণোদ্যমে চলা শুরু করে।
প্রেমচাঁদ রায়চাঁদ
প্রেমচাঁদ রায়চাঁদ (জন্ম: ১৮৩১ - মৃত্যু: জুলাই ১৯১৮) প্রসিদ্ধ ভারতীয় ব্যবসায়ী, দানবীর এবং সমাজসেবক ছিলেন।
তাঁর আদি নিবাস ছিল গুজরাটের সুরাটে। তাঁর বাবার নাম রায়চাঁদ দীপচাঁদ। তিনি মাত্র ১৬ বছর বয়েসে বাবার ব্যবসায় যোগ দেন। তুলো আর আফিমের ব্যবসা করেন।
আমেরিকার স্বাধীনতা যুদ্ধের (১৮৬১-১৮৬৫) আগে ব্রিটেনে তুলো আমদানি হত প্রধানত আমেরিকা থেকে, যুদ্ধের সময় ভারতীয় তুলোর চাহিদা অনেক বেড়ে যায়। এই সময়ে বোম্বাই ও আমেদাবাদ শহরে অনেকগুলি তুলোর ব্যবসার গোড়াপত্তন হয়। প্রেমচাঁদ রায়চাঁদ তুলোর ব্যবসা করে আর অন্য কোম্পানীর শেয়ার কেনাবেচা করে প্রচুর ধনসম্পত্তির মালিক হন। এসময়ে শেয়ার বাজারের ওপর অনেক দখল ছিল প্রেমচাঁদের, তবে ১৮৬৬ সালে শেয়ার বাজারের পতনে তাঁর ক্ষমতা ও সম্পত্তির অবনমন হয়।
সারা জীবনে তিনি প্রায় ৬০ লক্ষ টাকা দান করেছেন। তাঁর দেওয়া ২ লক্ষ টাকার সুদ থেকে কলকাতা বিশ্ববিদ্যালয় কৃতী ছাত্রদের "প্রেমচাঁদ-রায়চাঁদ বৃত্তি" নামের গবেষণা বৃত্তি দেয়। ১৮৬৮ খ্রিস্টাব্দে এই বৃত্তি প্রথম দেওয়া হয়েছিল। মায়ের স্মৃতির উদ্দেশ্যে তিনি বোম্বাই বিশ্ববিদ্যালয়ের গ্রন্থাগার ও ক্লক টাওয়ার নির্মাণ করে দেন।
কোয়েন ভ্রাতৃদ্বয়
জোয়েল ডেভিড কোয়েন (Joel Coen; জন্ম: ২৯ নভেম্বর, ১৯৫৪) এব ইথান জেসি কোয়েন (Ethan Coen; জন্ম: ২১ সেপ্টেম্বর, ১৯৫৭) দুই ভাইকে একসাথে কোয়েন ভ্রাতৃদ্বয় নামে ডাকা হয়। কোয়েন ভ্রাতৃদ্বয় একাডেমি পুরস্কার বিজয়ী মার্কিন চলচ্চিত্র পরিচালক এবং চিত্রনাট্যকার। স্ক্রুবল কমেডি থেকে শুরু করে ফিল্ম নয়ারের মধ্যে তাদের চলচ্চিত্রের ধরন পরিবর্তিত হয়েছে। অনেকগুলো চলচ্চিত্র আবার এই দুই শ্রেণীতেই পড়েছে। তাদের উল্লেখযোগ্য চলচ্চিত্র হল "মিলার্স ক্রসিং" (১৯৯০), "ফার্গো" (১৯৯৬), "দ্য বিগ লেবোভ্‌স্কি" (১৯৯৮), নো কান্ট্রি ফর ওল্ড মেন" (২০০৭), "আসিরিয়াস ম্যান" (২০০৯), "ট্রু গ্রিট" (২০১০) ও "ইনসাইড লেউইন ডেভিস" (২০১৩)।
তারা দুজন যৌথভাবে রচনা, পরিচালনা ও প্রযোজনা করতেন, যদিও "দ্য লেডিকিলার্স" (২০০৪) এর পূর্বে জোয়েলের নাম পরিচালক ও ইথানের নাম প্রযোজক হিসেবে পর্দায় দেখা যেত। প্রায়ই চিত্রনাট্যের ক্ষেত্রে বেতনভোগের উপর নির্ভর করে আগে পরে তাদের নাম পর্দায় দেখা যেত, এবং চলচ্চিত্র সম্পাদনার ক্ষেত্রে তারা ছদ্মনাম রডেরিক জেনস ব্যবহার করতেন। তারা দুজন যৌথভাবে ১৩টি একাডেমি পুরস্কারের মনোনয়ন লাভ করেন এবং এককভাবে দুজনেই একটি করে পুরস্কারের মনোনয়ন লাভ করেন। তারা "ফার্গো" চলচ্চিত্রের জন্য শ্রেষ্ঠ মৌলিক চিত্রনাট্যের জন্য একাডেমি পুরস্কার এবং "নো কান্ট্রি ফর ওল্ড মেন" চলচ্চিত্রের জন্য শ্রেষ্ঠ চলচ্চিত্র, শ্রেষ্ঠ পরিচালনা ও শ্রেষ্ঠ উপযোগকৃত চিত্রনাট্য বিভাগে একাডেমি পুরস্কার লাভ করেন। তারা দুজন "বার্টন ফিঙ্ক" (১৯৯১) চলচ্চিত্রের জন্য পাল্ম দরও লাভ করেন।
তাদের "নো কান্ট্রি ফর ওল্ড মেন", "আ সিরিয়াস ম্যান" ও "ইনসাইড লেউইন ডেভিস" চলচ্চিত্রগুলো ২০১৬ সালে করার বিবিসির একবিংশ শতাব্দীর সেরা চলচ্চিত্র তালিকায় অন্তর্ভুক্ত হয়।
বটকৃষ্ণ পাল
বটকৃষ্ণ পাল (জন্ম: ১৮৩৫ - মৃত্যু: ১২ জুন ১৯১৪) (ইংরেজি: Batakrishna Pal) একজন বিখ্যাত ওষুধ ব্যবসায়ী, সমাজসেবী এবং দানবীর ।
বটকৃষ্ণ পালের আদি নিবাস হাওড়ার শিবপুর । তিনি মাত্র ১২ বছর বয়েসে মামার মসলার দোকানে কাজ করতে আরম্ভ করেন । এরপর কিছুদিন তিনি পাটের ব্যবসা করেন । তারপর ১৮৫৬ খ্রিস্টাব্দে কলকাতার খেংরাপট্টিতে একটি মসলার দোকান খুলে স্বাধীনভাবে ব্যবসা আরম্ভ করেন । এরপর এই দোকানেই তিনি কিছু বিলিতি ওষুধ রেখে বিক্রি করতে আরম্ভ করেন এবং পরবর্তী সময়ে বিখ্যাত ও সফল ওষুধ ব্যবসায়ী হয়ে ওঠেন । তাঁর স্থাপিত ব্যবসায়ী প্রতিষ্ঠান "বি.কে.পাল অ্যান্ড কোং" দেশী ফর্মুলায় ওষুধ তৈরি ও বিক্রি আরম্ভ করে ।
বটকৃষ্ণ পাল একজন দাতা হিসাবেও বিখ্যাত । তিনি নিজের জন্মস্থান শিবপুরে একটি উচ্চ ইংরেজি বিদ্যালয় এবং বেনিয়াটোলায় বালক ও বালিকাদের জন্য দুটি প্রাথমিক বিদ্যালয় স্থাপন করেন ।
তিনি কাশীতে মৃত্যুবরণ করেন ।
গিয়্যোম দ্য লোপিতাল
গিয়্যোম দ্য লোপিতাল (ইংরেজি ভাষায়: Guillaume de l'Hôpital) (১৬৬১ - ২রা ফেব্রুয়ারি, ১৭০৪) একজন ফরাসি গণিতবিদ। ক্যালকুলাসে লোপিতালের নিয়ম (l'Hôpital's rule) বহুল ব্যবহৃত হয়।
কম্যুনিটি রেডিও
কম্যুনিটি রেডিও এক ধরনের বেতার সেবা যাতে একটি নির্দিষ্ট এলাকার জন্য ঐ এলাকার মানুষের পছন্দনীয় অনুষ্ঠান সম্প্রচার করে, কিন্তু রেডিওগুলো একটি শক্তিশালী সম্প্রচারকারী দলের তত্ত্ববধানে হয়ে থাকে। কম্যুনিটি রেডিও যুক্তরাজ্য, যুক্তরাষ্ট্র, কানাডা এবং অস্ট্রেলিয়াতে ভিন্ন ভিন্ন অর্থ বহন করে। যুক্তরাজ্যে কম্যুনিটি রেডিও ধারণা মুলত আসে ১৯৭০ সালে লন্ডন, বার্মিংহাম, ব্রিস্টল, ম্যানচেস্টারে আভ্যন্তরমুখী আফ্রো-ক্যারাবীয় বহিরাগতদের বেআইনি ভাবে গড়ে তোলা "পাইরেট রেডিও স্টেশন" অথবা "চোরাই বেতার কেন্দ্র" থেকে। তাই সেখানকার অনেকের মনে আজও কম্যুনিটি রেডিও বলতে পাইরেট রেডিও রয়ে গেছে, যদিও আজ একই উদ্দেশ্যে গড়ে উঠা এ রেডিওর ফলাফল সম্পূর্ণ ভিন্ন। যুক্তরাষ্ট্রে কম্যুনিটি রেডিও বলতে সাধারণত অলাভজনক, অবাণিজ্যিক, কখনও লাইসেন্স করা ডি-শ্রেণীর এফএম ব্যান্ডের রেডিওকে বোঝায়, যদিও এখানেও অনেক স্থানেই পাইরেট রেডিও সম্প্রচারিত হয়। কানাডা ও অস্ট্রেলিয়াতে এ রেডিওগুলো অনেকটা যুক্তরাষ্ট্রের একই লোকেরা পরিচালনা করে। অস্ট্রেলিয়াতে পাইরেট রেডিও বলতে কোন রেডিও দেখা যায় না কারণ সেখানে রেডিও ফ্রিকোয়েন্সি বরাদ্দের ব্যাপারটি কঠোরভাবে নিয়ন্ত্রণ করা হয়, এর জন্য প্রয়োজনীয় আইনের প্রয়োগ রয়েছে।
বসন্তরঞ্জন রায় বিদ্বদ্বল্লভ
বসন্তরঞ্জন রায় (জন্ম: ১৮৬৫ - মৃত্যু: ৯ নভেম্বর ১৯৫২) একজন বাঙালি প্রত্নতত্ত্ববিদ, ভাষাতাত্ত্বিক এবং গবেষক ।
বসন্তরঞ্জন রায় বাঁকুড়ার বেলিয়াতোড়ে এক অভিজাত ও বিদ্যানুরাগী পরিবারে জন্মগ্রহণ করেছিলেন । তাঁর বাবার নাম রামনারায়ন রায় । শিল্পী যামিনী রায় তাঁর জ্ঞাতি ভ্রাতা।
তিনি পুরুলিয়া জেলা স্কুল অধ্যয়ন করেন। প্রবেশিকা পরীক্ষায় অকৃতকার্য হন।
তিনি বহু গ্রামে পুঁথির সন্ধান করে সারা জীবনে প্রায় ৮০০ পুঁথি সংগ্রহ করেছিলেন এবং সেগুলি বঙ্গীয় সাহিত্য পরিষদকে দান করেছিলেন । তিনি বিষ্ণুপুরের কাছে কালিয়া গ্রামের নিবাসী দেবেন্দ্রনাথ মুখোপাধ্যায়ের বাড়ির গোয়াল ঘরের মাচা থেকে ১৩১৬ বঙ্গাব্দে বড়ু চণ্ডীদাসের শ্রীকৃষ্ণকীর্তন পুঁথি আবিষ্কার করেন । এটি ছিল তাঁর জীবনের সর্বশ্রেষ্ঠ কীর্তি । চর্যাপদের পরে শ্রীকৃষ্ণকীর্তন বাংলা সাহিত্যে দ্বিতীয় নিদর্শন।
১৮৯৪ খ্রিস্টাব্দ থেকে তিনি "বেঙ্গল অ্যাকাডেমি অফ লিটারেচারের" সদস্য ছিলেন । পরে এই সংস্থার নাম "সাহিত্য পরিষদ" হলে প্রথম থেকেই তিনি এর সদস্য হন । কলকাতা বিশ্ববিদ্যালয়ে বাংলা বিভাগ খোলা হলে স্যার আশুতোষ তাঁকে অধ্যাপক মনোনীত করেন । ১৯১৯ থেকে ১৯৩২ খ্রিস্টাব্দ পর্যন্ত তিনি অধ্যাপনা করেন এবং এরপর সাহিত্য পরিষদের কাজে আত্মনিয়োগ করেন ।
বসন্তরঞ্জন রায় বিদ্বদ্বল্লভকে তাঁর কাজের জন্য "বঙ্গীয় সাহিত্য পরিষদ" 'বিদ্বদ্বল্লভ' উপাধি দিয়েছিলেন।
তিনি ৯ নভেম্বর ১৯৫২ সালে মারা যান।
ট্রুপ
"'ট্রুপ" (ইং:Troop ) একটি ক্ষুদ্রায়তন সেনা দল, উৎপত্তিগত ভাবে একটি ছোট ক্যাভলরি দল, যা একটি স্কোয়াড্রনের অধিনস্ত এবং একজন ট্রুপ লিডার এর নেতৃত্ব দেয়। প্রাইভেট র‌্যাঙ্কের ক্যাভলরি সৈন্যদের ট্রুপার বলা হয় (সংক্ষেপে "Tpr.")। বর্তমানে, বিভিন্ন সামরিক বাহিনীতে বিবিধ নির্দিষ্ট অর্থে "ট্রুপ" শব্দটি ব্যবহৃত হয়।
সাধারণত, ট্রুপ বলতে সৈনিকদের নির্দেশ করে।
কম্পানি (মিলিটারি ইউনিট)
কম্পানি একটি মিলিটারি ইউনিট যা প্রায় ৮০-২২৫ জন সৈনিক দ্বারা গঠিত। বেশীর ভাগ কম্পানি তিন থেকে পাঁচটি প্লাটুন নিয়ে গঠিত হয়, যদিও প্রকৃত সংখ্যা দেশ, ইউনিটের ধরন এবং গঠনের উপর ভিত্তি করে বিভিন্ন হয়ে থাকে। কতগুলো কম্পানি একত্র হয়ে একটি ব্যাটালিয়ন বা রেজিমেন্ট গঠন করে, তবে অনেক সময় রেজিমেন্ট কতগুলো ব্যাটালিয়নের সমন্বয়ে গঠিত হয়।
রাইফেল কম্পানি তিনটি প্লাটুন এবং একটি কম্পানি সদর দফতর নিয়ে গঠিত। একটি পদাতিক ব্যাটালিয়নেও একটি সদর দফতর কম্পানি ও একটি মেনুভার সাপোর্ট কম্পানি থাকে।
ব্রিটিশ পদাতিক বাহিনী একটি ব্যাটালিয়নের অধীনস্থ রাইফেল কম্পানিগুলোকে অক্ষর দ্বারা চিহ্নিত করে (যেমন এ, বি, সি; তবে সবসময় নয়)।
আইরিশ সেনা বাহিনীতে, একটি কম্পানি সাধারণত তিনটি প্লাটুন নিয়ে গঠিত হয়। একটি পদাতিক ব্যাটালিয়নে কম্পানিসমূহ অক্ষর দ্বারা পরিচিত হয় (এ, বি, সি...ইত্যাদি)।
২য় বিশ্বযুদ্ধের সময় একটি ফিনিশ সেনা কম্পানি সাধারণত সৈনিকদের নিজ শহরের ক্রমানুসারে বিন্যস্ত হতো। একটি কম্পানিতে সাধারণত পঁচাত্তর হতে একশ সৈনিক থাকে, যারা চারটি প্লাটুনে বিভক্ত। সমপর্যায়ের গোলন্দাজ ইউনিটকে ব্যাটারি বলা হয়।
একটি মেরিন কোর রাইফেল কম্পানি নিম্নোক্ত উপাদান নিয়ে গঠিত:
একটি উইপন কম্পানি তিনটি রাইফেল প্লাটুন, একটি ৮১মিমি মর্টার প্লাটুন, একটি এন্টি-আর্মার প্লাটুন এবং একটি হেভি মেশিনগান প্লাটুন নিয়ে গঠিত।
অনেক সময় কিছু কম্পানি তাদের কম্পানি অক্ষর দ্বারা তৈরি কোন শব্দ দ্বারা ব্যাপক পরিচিতি লাভ করে. যেমন-